open-index/open-wikipedia-markdown huggingface dataset:
ബൗളിംഗ് ശരാശരി

ക്രിക്കറ്റിൽ ബൗളർമാരുടെ പ്രകടനം അളക്കുന്നതിനുള്ള ഒരു സാംഖ്യിക അളവുകോലായി പൊതുവെ ഉപയോഗിക്കുന്ന ഒരു സാങ്കേതിക പദപ്രയോഗമാണ് **'ബൗളിംഗ് ശരാശരി**'. ഒരു ബൗളർ മൊത്തം വഴങ്ങിയ റൺസിനെ അയാൾ നേടിയ മൊത്തം വിക്കറ്റുകൾ കൊണ്ട് ഹരിക്കുമ്പോഴാണ് ബൗളിംഗ് ശരാശരി ലഭ്യമാകുന്നത്.

അതായത്:
ബൗളിംഗ് ശരാശരി = മൊത്തം വഴങ്ങിയ റൺസ് / മൊത്തം നേടിയ വിക്കറ്റുകൾ

ബൗളിംഗ് ശരാശരി ഏറ്റവും കുറവുള്ളവരെയാണ് മികച്ച ബോളർമാരായി പരിഗണിക്കുന്നത്. ടെസ്റ്റ് ക്രിക്കറ്റിൽ ഏറ്റവും കുറഞ്ഞ ബൗളിംഗ് ശരാശരിയുള്ള ബോളർ ഓസ്ട്രേലിയൻ താരമായിരുന്ന ജോർജ്ജ് ലോമാൻ ആണ്. '10.75' ശരാശരിയിൽ '112' വിക്കറ്റുകളാണ് അദ്ദേഹം നേടിയിട്ടുള്ളത്

## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
കെഡിഇഗ്രാഫിക്സ്

ഗ്രാഫിക്സ് ആവശ്യങ്ങൾക്കായുള്ള കെഡിഇ സോഫ്റ്റ്‌വെയർ പാക്കേജാണ് **കെഡിഇഗ്രാഫിക്സ്**.

## സോഫ്റ്റ്‌വെയറുകൾ
* ഗ്വെൻവ്യൂ - ചിത്രദർശിനി.
* കളർപെയിന്റ് - പെയിന്റിംഗ് പ്രോഗ്രാം.
* കെസ്നാപ്ഷോട്ട് - സ്ക്രീൻഷോട്ട് പ്രോഗ്രാം. 
* ഒകുലാർ - ഡോക്യുമെന്റ് ദർശിനി.
* കാമെറ - കോൺക്വററിനുള്ള ഡിജിറ്റൽ ക്യാമറ പ്ലഗിൻ.
* കെറൂളർ - സ്ക്രീനിലെ ദുരം അളക്കാനുള്ള സോഫ്റ്റ്‌വെയർ പ്രോഗ്രാം.
* ലിബ്കെസ്കാൻ - സ്കാന്നർ പിന്തുണ നൽകാനുള്ള ലൈബ്രറി.
* കെഫയൽ - പ്ലഗിൻസ് - ഗ്രാഫിക്സ് ഫയലുകൾക്കുള്ള മെറ്റാ വിവരങ്ങൾ പ്രദാനം ചെയ്യുന്നു.

## പുറംകണ്ണികൾ
*  കെഡിഇഗ്രാഫിക്സ് രേഖകൾ
* കെഡിഇ ഗ്രാഫിക്സ് എപിഐ അവലംബം 

വർഗ്ഗം:കെ.ഡി.ഇ
കെഡിഇമൾട്ടിമീഡിയ

3
}}

ശബ്ദ, ചലച്ചിത്രാവശ്യങ്ങൾക്കുള്ള കെഡിഇ സോഫ്റ്റ്‌വെയർ പാക്കേജാണ് **കെഡിഇമൾട്ടിമീഡിയ**.
## ഘടകങ്ങൾ
* ഡ്രാഗൺ പ്ലെയർ - ചലച്ചിത്രദർശിനി.
* ജക് - സംഗീത ആപ്ലികേഷൻ.
* കെമിക്സ് - ശബ്ധ മിശ്രണ ഉപാധി.
* കെഎസ്‌സിഡി - സിഡി പ്ലയർ.
* കിയോ_ഓഡിയോസിഡി
* ലിബ്കെസിഡിഡിബി
* ലിബ്കെകോംപാക്റ്റ്ഡിസ്ക്
* ലിബ്കെഡിഇമൾട്ടിമീഡിയ

## ഡ്രാഗൺ പ്ലെയർ

കെഡിഇ പണിയിടത്തിനായുള്ള ലളിതമായൊരു ചലച്ചിത്ര ദർശിനിയാണ് **ഡ്രാഗൺ പ്ലെയർ**. കെഡിഇ 3ലുണ്ടായിരുന്ന മീഡിയ പ്ലെയറായ കോഡീന്റെ പിന്തുടർച്ചയായാണ് ഡ്രാഗൺ പ്ലെയർ വികസിപ്പിച്ചെടുത്തത്. കോഡീൻ നിർമ്മിച്ചതും വികസിപ്പിച്ചതും മാക്സ് ഹൊവലായിരുന്നു. എന്നാൽ കെഡിഇ എസ്‌സി 4നു വേണ്ടി ഡ്രാഗൺ പ്ലെയർ വികസിപ്പിക്കുന്നത് ഇയാൻ മൺറോ ആണ്. നിരവധി മൾട്ടിമീഡിയ ചട്ടക്കൂടുകളെ ഒരുമിപ്പിക്കുന്ന ഫോണോൺ ആണ് ഡ്രാഗൺ പ്ലയർ ഉപയോഗിക്കുന്നത്. പിന്തുണക്കുന്ന ചട്ടകൂടുകൾക്ക് പ്രവർത്തിപ്പിക്കാവുന്ന എല്ലാ ഫയലുകളെയും ഫോനോണും പിന്തുണക്കും. 8.04 പതിപ്പ് മുതൽ കുബുണ്ടുവിന്റെ സ്വതേയുള്ള മീഡിയ പ്ലെയർ ഡ്രാഗൺ പ്ലെയർ ആണ്.

### സവിശേഷതകൾ
* ലളിതമായ സമ്പർക്കമുഖം.
* വീഡിയോകൾ തുടർന്ന് കാണാം.
* ഉപതലക്കെട്ട് പിന്തുണ.
* വീഡിയോ ദർശന ക്രമീകരണങ്ങൾ.
* സിഡി, ഡിവിഡി പിന്തുണ
* സോളിഡും ഫോനോണും ഉപയോഗിക്കുന്നതിനാൽ ഹാർഡ്‌വെയർ, മൾട്ടിമീഡിയ ചട്ടക്കൂട് സ്വതന്ത്രം.

## അവലംബം

## പുറത്തേക്കുള്ള കണ്ണികൾ
* കെഡിഇ മൾട്ടിമീഡിയ പദ്ധതി
*  കെഡിഇമൾട്ടിമീഡിയ കൈപ്പുസ്തകം
* കെഡിഇമൾട്ടിമീഡിയ എപിഐ അവലംബം 

വർഗ്ഗം:കെ.ഡി.ഇ
അഭിലംബ ഉപഗ്രൂപ്പ്

[270px|ലഘുചിത്രം|വലത്ത്‌|[സമമിതീയഗ്രൂപ്പ്|സമമിതീയഗ്രൂപ്പായ S4 ന്റെ കെയ്ലി ഗ്രാഫ്. ക്ലൈൻ ഗ്രൂപ്പ് ഈ ഗ്രൂപ്പിന്റെ അഭിലംബ ഉപഗ്രൂപ്പാണ്.]]
G എന്ന ഗ്രൂപ്പിന്റെ ഉപഗ്രൂപ്പാണ് H എന്ന് കരുതുക. G യിലെ ഓരോ അംഗത്തിനും H -ലുള്ള ഇടതുസഹഗണവും വലതുസഹഗണവും തുല്യമാണെങ്കിൽ ആ ഉപഗ്രൂപ്പിനെ ഒരു **അഭിലംബ ഉപഗ്രൂപ്പ്** (normal subgroup) എന്ന് വിളിക്കുന്നു. അതായത്, G യിലെ ഒരു അംഗമാണ് g എന്നുണ്ടെങ്കിൽ gH=Hg എന്ന് വരണം. ഒരു ഗ്രൂപ്പിന്റെ ഘടകഗ്രൂപ്പുകളെ സൃഷ്ടിക്കാൻ അഭിലംബ ഉപഗ്രൂപ്പുകളെ ഉപയോഗിക്കാം.

ഗാൽവ ആണ് അഭിലംബ ഉപഗ്രൂപ്പുകളുടെ പ്രാധാന്യം ആദ്യമായി മനസ്സിലാക്കിയത്

## നിർവചനം
G എന്ന ഗ്രൂപ്പിന്റെ അഭിലംബ ഉപഗ്രൂപ്പാണ് N എന്നുണ്ടെങ്കിൽ, G യിലെ ഓരോ അംഗം g ക്കും N ലെ ഓരോ അംഗം n നും gng-1 എന്നത് N ലെ അംഗമായിരിക്കണം. അതായത്,

N \triangleleft G\,\,\Leftrightarrow\,\forall\,n\in{N},\forall\,g\in{G}\ , gng^{-1}\in{N}.

അഭിലംബ ഉപഗ്രൂപ്പുകളുടെ സവിശേഷതകളുപയോഗിച്ച് മറ്റ് നിർവചനങ്ങളും ആകാം

## സവിശേഷതകൾ
* പരിക്ഷേപ സമാംഗരൂപതകൾ അഭിലംബ ഉപഗ്രൂപ്പുകളെ സംരക്ഷിക്കുന്നു
* നേർ-ഉല്പന്നങ്ങൾ അഭിലംബ ഉപഗ്രൂപ്പുകളെ സംരക്ഷിക്കുന്നു
* ഒരു ഗ്രൂപ്പിന്റെ അഭിലംബ ഉപഗ്രൂപ്പിന്റെ അഭിലംബ ഉപഗ്രൂപ്പ് മാതൃഗ്രൂപ്പിന്റെ അഭിലംബ ഉപഗ്രൂപ്പായിക്കൊള്ളണമെന്നില്ല
* സൂചകാങ്കം 2 ആയുള്ള ഉപഗ്രൂപ്പുകളെല്ലാം അഭിലംബ ഉപഗ്രൂപ്പുകളാണ്.
* ഒരു ഗ്രൂപ്പിന്റെ കേന്ദ്രം ഒരു അഭിലംബ ഉപഗ്രൂപ്പാണ്
* ഒരു ഗ്രൂപ്പിന്റെ ക്രമവിനിമയകം ഒരു അഭിലംബ ഉപഗ്രൂപ്പാണ്
* ക്രമഗ്രൂപ്പുകളുടെ ഉപഗ്രൂപ്പുകളെല്ലാം അഭിലംബ ഉപഗ്രൂപ്പുകളാണ്. ഉപഗ്രൂപ്പുകളെല്ലാം അഭിലംബ ഉപഗ്രൂപ്പുകളായുള്ള ക്രമനിയമമനുസരിക്കാത്ത ഗ്രൂപ്പുകളെ ഹാമിൽട്ടോണിയൻ ഗ്രൂപ്പുകൾ എന്ന് വിളിക്കുന്നു

## അവലംബം
* http://mathworld.wolfram.com/NormalSubgroup.html

വർഗ്ഗം:ഗ്രൂപ്പ് സിദ്ധാന്തം
റേസർ-ക്യൂട്ടി

ഇപ്പോൾ നിർത്താലാക്കിയതും(discontinued), എക്സ് ജാലക വ്യവസ്ഥക്കായി ക്യൂട്ടി സോഫ്റ്റ്‌വേർ ചട്ടക്കൂടിൽ നിർമ്മിക്കപ്പെട്ട, ഭാരം കുറഞ്ഞ സ്വതന്ത്ര പണിയിടമാണ് **റേസർ-ക്യൂട്ടി**. ക്യൂട്ടിയിൽ നിർമ്മിച്ച പ്രമുഖ പണിയിടമായ കെഡിഇയിൽ നിന്ന് വ്യത്യസ്തമായി പഴയതും ശേഷി കുറഞ്ഞതുമായ കമ്പ്യൂട്ടറുകളിലും റേസർ-ക്യൂട്ടി പ്രവർത്തിക്കും. കൂടാതെ "ലാളിത്യം, വേഗത, മികച്ച ഇന്റർഫേസ് എന്നിവയെ വിലമതിക്കുന്ന ഉപയോക്താക്കൾക്കായി രൂപകൽപ്പന ചെയ്തിട്ടുള്ളതാണ്".

റേസർ-ക്യൂട്ടി ഇപ്പോളും വികസനത്തിന്റെ ശൈശവ ദശയിലാണ്. 2012 ഫെബ്രുവരിയിൽ ഒരു പാനൽ ദർശിനി, ഒരു ഡെസ്ക്ടോപ്പ്, ഒരു ആപ്ലികേഷൻ ലോഞ്ചർ, ഒരു ക്രമീകരണ കേന്ദ്രം, സെഷനുകൾ എന്നിവ ഉൾപ്പെടെയുള്ള പരിസ്ഥിതിയായിരുന്നു റേസർ-ക്യൂട്ടി. ഉപയോക്താവിന് ഇതെല്ലാം വേണ്ടെന്ന് വെക്കുകയും ആവാം.

റേസർ-ക്യൂട്ടി ഓപ്പൺബോക്സ്, ക്വിൻ പോലെയുള്ള ഏത് ആധുനിക എക്സ് ജാലക നിർവ്വാഹണ സംവിധാനവുമായും പ്രവർത്തിക്കും.

മെമറി ഉപയോഗം മറ്റൊരു ഭാരം കുറഞ്ഞ പണിയിടമായ എൽഎക്സ്ഡിഇയേക്കാൾ ലേശം അധികമാണ്. റേസർ-ക്യൂട്ടി 114 മെഗാബിറ്റുകൾ ഉപയോഗിക്കുമ്പോൾ എൽഎക്സ്ഡിഇ 180 മെഗാബിറ്റ് മാത്രമേ ഉപയോഗിക്കുന്നുള്ളൂവെന്ന് ഒരു പരീക്ഷണത്തിൽ തെളിഞ്ഞിട്ടുണ്ട്.

എൽഎക്സ്ഡിഇയുടെ ക്യൂട്ടി പോർട്ടുമായി ലയിച്ച് എൽഎക്സീസ്ക്യൂട്ടി രൂപീകരിച്ചതിനാൽ റേസർ-ക്യൂട്ടിയുടെ വികസനം നിലച്ചു.
## അവലോകനം
റേസർ-ക്യൂട്ടി വികസനത്തിന്റെ പ്രാരംഭ ഘട്ടത്തിലായിരുന്നു.ഫെബ്രുവരി 2012 വരെ, പരിസ്ഥിതിയിൽ ഒരു പാനൽ വ്യൂവറും സ്വിച്ചറും, ഒരു ഡെസ്ക്ടോപ്പ്, ഒരു ആപ്ലിക്കേഷൻ ലോഞ്ചർ, ഒരു ക്രമീകരണ കേന്ദ്രവും സെഷനുകളും ഉൾപ്പെടുന്നു. ഈ ഘടകങ്ങൾ ഉപയോക്താവിന് പ്രവർത്തനക്ഷമമാക്കുകയോ പ്രവർത്തനരഹിതമാക്കുകയോ ചെയ്യാം.

ഓപ്പൺബോക്സ്(Openbox), എഫ്വിഡബ്യൂഎം2(fvwm2), അല്ലെങ്കിൽ കെവിൻ(KWin) പോലുള്ള ഏത് ആധുനിക എക്സ് വിൻഡോ മാനേജറുമായും റേസർ-ക്യൂട്ടി ഉപയോഗിക്കാം.

റേസർ-ക്യുടിയുടെ മെമ്മറി ഉപഭോഗം എൽഎക്‌സ്‌ഡിഇയ്‌ക്ക് അൽപ്പം മുകളിലായിരുന്നു, റിവ്യൂവേഴ്‌സ് ടെസ്റ്റിൽ 114 എംഐബി ഉപയോഗിച്ചപ്പോൾ എൽഎക്‌സ്ഡിഇ 108 എംഐബി മാത്രമാണ് ഉപയോഗിച്ചത്.
## ഇതും കൂടി കാണുക
* എൽഎക്സ്ഡിഇ - മറ്റൊരു ഭാരം കുറഞ്ഞ പണിയിടം
* പണിയിട പരിസ്ഥിതികളുടെ താരതമ്യം

## അവലംബം

## പുറത്തേക്കുള്ള കണ്ണികൾ

* 
* റേസർ-ക്യൂട്ടി ഗിറ്റ്ഹബ്ബിൽ

വർഗ്ഗം:സ്വതന്ത്ര പണിയിടങ്ങൾ
യൊടേയ് പർവ്വതം

ജപ്പാനിലെ ഷികോട്സു-ടോയ ദേശീയോദ്യാനത്തിൽ സ്ഥിതിചെയ്യുന്ന ഒരു അഗ്നിപർവ്വതമാണ് . ജപ്പാനിലെ 100 പ്രധാന പർവ്വതങ്ങളിലൊന്നാണിത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ജപ്പാനിലെ അഗ്നിപർവ്വതങ്ങൾ
പെപ് ഗ്വാർഡിയോള

ഒരു മുൻ സ്പാനിഷ് ഫുട്ബോൾ കളിക്കാരനും ഫുട്ബോൾ ടീം പരിശീലകനും ആണ് **പെപ് ഗ്വാർഡിയോള** എന്ന പേരിലറിയപ്പെടുന്ന **ജോസെപ് പെപ് ഗ്വാർഡിയോള ഐ സലാ** (ജനനം: 1971 ജനുവരി 18). കളിക്കാരനായിരുന്നപ്പോൾ ഡിഫെൻസീവ് മിഡ്ഫീൽഡറായിരുന്ന ഗ്വാർഡിയോള എഫ്. സി. ബാഴ്സലോണക്ക് വേണ്ടിയാണ് ഏറ്റവും കൂടുതൽ കളിച്ചിട്ടുള്ളത്. ബാഴ്സലോണക്ക് ആദ്യമായി യൂറോപ്യൻ കപ്പ് നേടിക്കൊടുത്ത യൊഹാൻ ക്രൈഫിന്റെ സ്വപ്നസംഘത്തിലെ അംഗമായിരുന്നു പെപ് ഗ്വാർഡിയോള. ഇറ്റാലിയൻ ക്ലബ്ബുകളായ റോമ, ബ്രെസിയ. ഖത്തർ ക്ലബ്ബായ അൽ-അഹ്‌ലി, പഠനസമയത്ത് മെക്സിക്കൻ ക്ലബ്ബായ ഡൊറഡോസ് ഡി സിനാലോവ എന്നിവക്ക് വേണ്ടിയും ഗ്വാർഡിയോള കളിച്ചിട്ടുണ്ട്. ഇറ്റലിയിൽ കളിച്ചിരുന്നപ്പോൾ മയക്കുമരുന്ന് ഉപയോഗത്തിന് നാല് മാസം വിലക്ക് നേരിട്ട ഗ്വാർഡിയോള പിന്നീട് അപ്പീലിലൂടെ ആ വിധിയെ മറികടന്നു. ദേശീയ തലത്തിൽ സ്പാനിഷ് ഫുട്ബോൾ ടീമിനു വേണ്ടിയും സൗഹൃദ മത്സരങ്ങളിൽ കാറ്റലോണിയക്ക് വേണ്ടിയും കളിച്ചിട്ടുണ്ട്.

കളിക്കാരൻ എന്ന നിലയിൽ നിന്ന് വിരമിച്ച ശേഷം ഗ്വാർഡിയോള എഫ്. സി. ബാഴ്സലോണ ബി ടീമിന്റെ പരിശീലകനായി ചുമതലയേറ്റു. 2008 മെയ് 8ന് എഫ്. സി. ബാഴ്സലോണ പ്രസിഡന്റ് ജൊവാൻ ലാപോർട്ട പെപ് ഗ്വാർഡിയോള ഫ്രാങ്ക് റൈക്കാർഡിന്റെ പിൻഗാമിയായി ബാഴ്സലോണ മുൻനിര ടീമിന്റെ പരിശീലകനാകുമെന്ന് പ്രഖ്യാപിച്ചു. ജൂൺ എട്ടിന് ഗ്വാർഡിയോള കരാറിൽ ഒപ്പുവെച്ചു. പരിശീലകനെന്ന നിലയിൽ ആദ്യത്തെ സീസണിൽ തന്നെ ലാ ലിഗാ, കോപ ഡെൽ റേ, ചാമ്പ്യൻസ് ലീഗ് എന്നിവ നേടിക്കൊടുത്ത്, ഒരു ട്രെബിൾ സ്വന്തമാക്കുന്ന ആദ്യ സ്പാനിഷ് ക്ലബ്ബെന്ന നിലയിലേക്ക് ബാഴ്സയെ പെപ് ഗ്വാർഡിയോള ഉയർത്തി. ഇതോടെ യുവേഫ ചാമ്പ്യൻസ് ലീഗ് വിജയിക്കുന്ന ഏറ്റവും പ്രായം കുറഞ്ഞ പരിശീലകനെന്ന ബഹുമതി ഗ്വാർഡിയോള നേടി. തുടർന്നുള്ള സീസണിൽ സൂപ്പർ കോപ ഡി എസ്പാന, യുവേഫ സൂപ്പർ കപ്പ്, ഫിഫ ക്ലബ്ബ് വേൾഡ് കപ്പ് എന്നിവയും നേടി, ഒരു സെക്സ്റ്റപ്പിൾ തികക്കുന്ന ലോകത്തെ ആദ്യ ക്ലബ്ബായി ബാഴ്സ മാറി.

2011 സെപ്റ്റംബർ 8ന് കറ്റാലൻ പാർലമെന്റ് ഗ്വാർഡിയോളക്ക് പരമോന്നത ബഹുമതിയായ സ്വർണ്ണമെഡൽ സമ്മാനിച്ചു. 2012 ജനുവരിയിൽ 42% വോട്ടുകൾ നേടി പുരുഷന്മാരുടെ ഫുട്ബോൾ ടീമിനുള്ള ഫിഫ വേൾഡ് കോച്ച് ഓഫ് ദ ഇയർ അവാർഡ് സ്വന്തമാക്കി. 16% വോട്ട് നേടിയ മാഞ്ചസ്റ്റർ കോച്ച് അലെക്സ് ഫെർഗൂസനെയും 12% വോട്ട് നേടിയ റയൽ മാഡ്രിഡ് കോച്ച് ജോസ് മൗറീഞ്യോയെയും പിന്തള്ളിയായിരുന്നു പെപിന്റ ഈ നേട്ടം. 2012 ജൂൺ 30ന് പെപ് ഗ്വാർഡിയോള ബാഴ്സലോണയുടെ പരിശീലക സ്ഥാനത്ത് നിന്ന് വിരമിച്ചു. നാല് വർഷം കൊണ്ട് 14 കിരീടങ്ങൾ നേടിക്കൊടുത്ത ശേഷമായിരുന്നു ഈ വിരമിക്കൽ. അപ്പോഴത്തെ ബി ടീം പരിശീലകനായ ടിറ്റോ വിലാനോവയാണ് നിലവിലെ ബാഴ്സാ പരിശീലകൻ.

## സ്ഥിതിവിവരക്കണക്കുകൾ
### കളിക്കാരൻ

### അന്താരാഷ്ട്രതലം
അന്താരാഷ്ട്രതലത്തിലെ ഗ്വാർഡിയോളയുടെ പ്രകടനം:

### പരിശീലകൻ

## അവലംബം

## പുറംകണ്ണികൾ

*ബിഡിഫുട്ബോൾ പ്രൊഫൈൽ - കളിക്കാരൻ എന്ന നിലയിൽ
*ബിഡിഫുട്ബോൾ പ്രൊഫൈൽ - പരിശീലകൻ എന്ന നിലയിൽ
*ദേശീയ ഫുട്ബോൾ ടീം വിവരങ്ങൾ
*എഫ്. സി. ബാഴ്സലോണ പ്രൊഫൈൽ 
*ട്രാൻസ്ഫർമാർക്കറ്റ് പ്രൊഫൈൽ
*
*

വർഗ്ഗം:സ്പാനിഷ് ഫുട്ബോൾ കളിക്കാർ
വർഗ്ഗം:1971-ൽ ജനിച്ചവർ
പൂതംപാറ

കോഴിക്കോട് ജില്ലയിലെ ഒരു ചെറിയ ഗ്രാമമാണ് **പൂതംപാറ** . ഈ ഗ്രാമം കോഴിക്കോട് ജില്ലയുടെയും വയനാട് ജില്ലയുടേയും അതിർത്തികൾ പങ്കിടുന്നു.

## സ്ഥിതിവിവരക്കണക്കുകൾ
ഈ ഗ്രാമത്തിലെ ജനസംഖ്യ എകദേശം 500 ആണെന്ന് കണക്കാക്കപ്പെടുന്നു.

## സംസ്കാരം
ഈ ഗ്രാമത്തിൽ ആളുകൾ താമസിച്ച് തുടങ്ങിയത് 1940 കളിലാണെന്ന് വിശ്വസിക്കപ്പെടുന്നു. കാട് വെട്ടിത്തെളിച്ച് ഇവിടെ കൃഷി ചെയ്തിട്ടാണ് ആളുകൾ ഇവിടെ താമസം തുടങ്ങിയത്. കശുമാവ്, തെങ്ങ്, മാവ് എന്നിവയായിരുന്നു ആദ്യകാല കൃഷികൾ. പിന്നീട് റബ്ബർ  കൃഷി ഇവിടെ വളരെയധികം പ്രസിദ്ധവും ലാഭകരവുമായി. 

പൂതംപാറ നിബിഡവനങ്ങളാൽ ചുറ്റപ്പെട്ടിരിക്കുന്നു. ഇവിടെ അസാധാരണമായ മഴ ലഭിക്കുന്ന ഒരു പ്രദേശമാണ്. 3500 മി.മി വരെ മഴ ലഭിക്കാറുണ്ടെന്നാണ് അനൗദ്യോഗിക കണക്ക്. 

ഈ ഗ്രാമത്തിൽ ഒരു പ്രൈമറി സ്കൂളും, ഒരു റോമൻ കതോലിക്  പള്ളിയുമുണ്ട്.

## അവലംബം

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
യൊഹാൻ ക്രൈഫ്

നിലവിലെ കറ്റാലൻ ദേശീയ ഫുട്ബോൾ ടീം പരിശീലകനും ഒരു മുൻ ഡച്ച് ഫുട്ബോൾ കളിക്കാരനുമാണ് **യൊഹാൻ ക്രൈഫ്** എന്ന **ഹെൻഡ്രിക്ക് യൊഹാന്നസ് ക്രൈയിഫ്** (ജനനം: 1947 ഏപ്രിൽ 25 ആംസ്റ്റർഡാമിൽ). അദ്ദേഹം 1971, 1973, 1974 വർഷങ്ങളിലായി മൂന്ന് തവണ ബാലൺ ഡി ഓർ പുരസ്കാരം നേടിയിട്ടുണ്ട്. ഏറ്റവും കൂടുതൽ തവണ ബാലൺ ഡി ഓർ നേടിയ കളിക്കാരിൽ ഒരാളാണ് ക്രൈഫ്. ലയണൽ മെസ്സി, മാർകോ വാൻ ബാസ്റ്റൺ, മിഷേൽ പ്ലാറ്റീനി എന്നിവരാണ് മറ്റുള്ളവർ. റൈനസ് മിക്കൽസ് അവതരിപ്പിച്ച ടോട്ടൽ ഫുട്ബോളിന്റെ ഏറ്റവും മികച്ച ഉപയോക്താക്കളിൽ ഒരാളാണ് യൊഹാൻ ക്രൈഫ്. ഫുട്ബോളിലെ എക്കാലത്തേയും മികച്ച കളിക്കാരിൽ ഒരാളായി യൊഹാൻ ക്രൈഫിനെ പരിഗണിക്കുന്നു.

1984ൽ കളിയിൽ നിന്ന വിരമിച്ച ശേഷം ക്രൈഫ് അയാക്സിന്റേയും പിന്നീട് ബാഴ്സലോണയുടേയും മികച്ച പരിശീലകനായി മാറി. ക്രൈഫ് ഇപ്പോഴും ഈ രണ്ട് ക്ലബ്ബിന്റേയും ഉപദേശകനായിത്തുടരുന്നു. ക്രൈഫിന്റെ മകനായ യോർഡി ക്രൈഫും ഫുട്ബോൾ കളിക്കാരനാണ്.

1999-ൽ ഐഎഫ്എഫ്എച്ച്എസ് സംഘടിപ്പിച്ച സർവ്വേയിൽ നൂറ്റാണ്ടിലെ മികച്ച യൂറോപ്യൻ കളിക്കാരനായും നൂറ്റാണ്ടിലെ രണ്ടാമത്തെ ലോകഫുട്ബോൾ താരവുമായി തെരഞ്ഞെടുക്കപ്പെടുകയും ചെയ്തു. ഫ്രഞ്ച് ഫുട്ബോൾ മാഗസിനായ ഫ്രാൻസ് ഫുട്ബോൾ സംഘടിപ്പിച്ച സർവ്വേയിൽ നൂറ്റാണ്ടിലെ കളിക്കാരനുള്ള മത്സരത്തിൽ ക്രൈഫ് മൂന്നാം സ്ഥാനം നേടി.

## സ്ഥിതിവിവരക്കണക്ക്
### ക്ലബ്ബ് തലം

|-
|1964–65||rowspan=10|Ajax||rowspan=10|Eredivisie||10||4||0||0||0||0||10||4
|-
|1965–66||19||16||4||9||0||0||23||25
|-
|1966–67||30||33||5||5||6||3||41||41
|-
|1967–68||33||25||5||6||3||2||41||33
|-
|1968–69||29||24||3||3||10||6||42||33
|-
|1969–70||33||23||5||6||8||4||46||33
|-
|1970–71||25||21||6||5||6||1||37||27
|-
|1971–72||32||25||4||3||9||5||45||33
|-
|1972–73||26||16||0||0||6||3||32||19
|-
|1973–74||2||3||0||0||0||0||2||3

|-
|1973–74||rowspan=5|Barcelona||rowspan=5|La Liga||26||16||0||0||0||0||26||16
|-
|1974–75||30||7||0||0||8||0||38||7
|-
|1975–76||29||6||0||0||9||2||38||8
|-
|1976–77||30||14||0||0||7||5||37||19
|-
|1977–78||28||5||7||1||10||5||45||11

|-
|1979||Los Angeles Aztecs||NASL||27||14||colspan=2|—||colspan=2|—||27||14
|-
|1980||Washington Diplomats||NASL||27||10||colspan=2|—||colspan=2|—||27||10

|-
|1980–81||Levante||Segunda División||10||2||0||0||0||0||10||2

|-
|1981||Washington Diplomats||NASL||5||2||colspan=2|—||colspan=2|—||5||2

|-
|1981–82||rowspan=2|Ajax||rowspan=2|Eredivisie||15||7||1||0||0||0||16||7
|-
|1982–83||21||7||7||2||2||0||30||9
|-
|1983–84||Feyenoord||Eredivisie||33||11||7||1||4||1||44||13
308||215||47||40||54||25||409||280
153||50||7||1||34||12||184||63
59||26||colspan=2|—||colspan=2|—||59||28
520||290||54||41||88||37||662||368

### ദേശീയ ടീമിൽ

### മൊത്തം കരിയർ

## അവലംബം

## പുറം കണ്ണികൾ

* The World of Johan Cruyff – Explore the World of Johan Cruyff.
* Johan Cruyff Foundation – Johan Cruyff Foundation
* Biography of Johan Cruyff – UEFA.com
* 
* 
* 
* Johan Cruyff's NASL stats – nasljerseys.com
* 
* International Football Hall of Fame: Johan Cruyff – ifhof.com

വർഗ്ഗം:ഡച്ച് ഫുട്ബോൾ കളിക്കാർ
വർഗ്ഗം:1947-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:1974 ഫിഫ ലോകകപ്പിലെ കളിക്കാർ
വർഗ്ഗം:ഫുട്ബോൾ മാനേജർമാർ
ഇന്നിങ്സ്

ക്രിക്കറ്റിൽ പൊതുവേ ഉപയോഗിക്കുന്ന ഒരു പദപ്രയോഗമാണ് **ഇന്നിങ്സ്**. ക്രിക്കറ്റ് മത്സരത്തിന്റെ ദൈർഘ്യം സംബന്ധിച്ച മാനദണ്ഡമാണിത്. സാമാന്യമായി ഒരു ടീമിന്റെ ബാറ്റിങ് തുടരുന്ന (അല്ലെങ്കിൽ ബൗളിങ് തുടരുന്ന) കാലയളവിനെ ഇന്നിങ്സ് എന്നു പറയാമെങ്കിലും ക്രിക്കറ്റിന്റെ വിവിധ വകഭേദങ്ങളിൽ ഈ പ്രയോഗത്തിന്റെ കൃത്യാർത്ഥത്തിൽ വ്യത്യാസങ്ങളുണ്ട്.

ഒരിന്നിംഗ്സ് താഴെപ്പറയുന്ന രീതികളിലാണ് അവസാനിക്കുന്നത്;
#പതിനൊന്നു ബാറ്റ്സ്മാന്മാരിൽ പത്തു പേരും പുറത്താകുമ്പോൾ.
#വിജയം ലക്ഷ്യമാക്കി ബാറ്റു ചെയ്യുന്ന ടീം ആദ്യം ബാറ്റു ചെയ്ത ടീമിന്റെ സ്കോർ മറികടക്കുമ്പോൾ.
#നിശ്ചിത ഓവറുകൾ പൂർത്തിയാകുമ്പോൾ (ഏകദിന മത്സരങ്ങൾക്കു മാത്രമേ ഇതു ബാധകമാകുന്നുള്ളൂ).
#ടീമിന്റെ നായകൻ ഇന്നിംഗ്സ് ഇടയ്ക്കുവച്ച് അവസാനിപ്പിക്കുമ്പോൾ (ഡിക്ലയർ) (ഏകദിന മത്സരങ്ങൾക്ക് ഇതു ബാധകമല്ല)

## ടെസ്റ്റ് മത്സരങ്ങളിൽ

ടെസ്റ്റ് മൽസരങ്ങൾ രണ്ടിന്നിങ്സ് വീതമുള്ളതാണ്. അതായത് ഓരോ ടീമിനും രണ്ടുതവണ വീതം ബാറ്റിങും ബൗളിങും ചെയ്യുവാനുള്ള അവസരമുണ്ട്. ടെസ്റ്റ് മത്സരങ്ങളിൽ ഒരു ടീമിലെ പത്തു വിക്കറ്റുകളും നഷ്ടപ്പെട്ടാൽ ഇന്നിംഗ്സ് പൂർത്തിയായി എന്ന് പറയുന്നു. ബാറ്റ് ചെയ്യുന്ന ടീം ഡിക്ലയർ ചെയ്താലും ഇന്നിങ്സ് പൂർത്തിയായതായി കണക്കാക്കപ്പെടുന്നു.

## ഏകദിന/ട്വന്റി-ട്വന്റി മത്സരങ്ങളിൽ

ഏകദിന/ട്വന്റി-ട്വന്റി മത്സരങ്ങൾ ഉൾപ്പെട്ട പരിമിത ഓവർ മത്സരങ്ങളിൽ, നിശ്ചിത ഓവറുകൾ അവസാനിക്കുകയോ, ടീമിലെ പത്തു വിക്കറ്റുകളും നഷ്ടപ്പെടുകയോ, ഏത് ആദ്യം സംഭവിക്കുന്നുവോ അവിടെ ഇന്നിങ്സ് പൂർത്തിയാകുന്നു. 
ഒരു ടീമിലെ ഏതെങ്കിലും ഒരാൾക്കോ, ഒന്നിൽക്കൂടുതൽ കളിക്കാർക്കോ ബാറ്റ് ചെയ്യാനാവാത്ത സാഹചര്യത്തിൽ (ഉദാഹരണം:പരിക്ക്) അവർ ബാറ്റ് ചെയ്യാതിരുന്നാലും ഇന്നിങ്സ് പൂർത്തിയായതായി കണക്കാക്കപ്പെടുന്നു. അതായത് ഒരാൾക്ക് ബാറ്റ് ചെയ്യാനാവില്ലെങ്കിൽ ഒമ്പതാമത്തെ വിക്കറ്റ് വീഴുമ്പോൾ ഇന്നിങ്സ് അവസാനിക്കുന്നു.

## ഇന്നിങ്സ് തോൽവി

ഒന്നിലധികം ഇന്നിങ്സുകൾ ഉള്ള മത്സരത്തിൽ ഒരു ടീം ഒരിന്നിങ്സിൽ എടുത്ത സ്കോറിനെക്കാൾ കുറവ് റണ്ണുകൾക്ക് മറ്റേ ടീമിന്റെ ഇന്നിങ്സുകൾ രണ്ടുതവണ അവസാനിപ്പിക്കപ്പെട്ടാൽ രണ്ടമത്തെ ടീം **ഒരു ഇന്നിങ്സിനു തോറ്റതായി** കണക്കാക്കപ്പെടുന്നു.

## ഇതും കാണുക
* അന്തരാഷ്ട്ര ക്രിക്കറ്റ് കൗൺസിലിന്റെ നിയമങ്ങളും നിബന്ധനകളും 
*ക്രിക്കറ്റിലെ സാങ്കേതിക പദങ്ങൾ

വർഗ്ഗം:ക്രിക്കറ്റിലെ സാങ്കേതിക പദങ്ങൾ
ബൗണ്ടറി

ഒരു ക്രിക്കറ്റ് ഫീൽഡിന്റെ അതിർത്തിയാണ് **ബൗണ്ടറി**. സാധാരണയായി *കയർ* ഉപയോഗിച്ചാണ് ബൗണ്ടറി അടയാളപ്പെടുത്തുന്നത്.
ബൗണ്ടറി രേഖയ്ക്ക് പുറത്ത് നിലം തൊടാതെ പോകുന്ന പന്തുകളിൽ  ആറും , നിലത്തു തൊട്ട്  പോകുന്ന പന്തുകളിൽ  നാലും റൺസാണ് ബാറ്റ്സ്മാനു  ലഭിക്കുന്നത്. 
പലപ്പോഴും **ഫോർ** എന്ന അർഥത്തിലാണ്  **ബൗണ്ടറി** എന്ന വാക്ക് ഉപയോഗിക്കുന്നത്.**സിക്സ്** അടിച്ചാലും ബൗണ്ടറി എന്ന് പറയാറുണ്ട്.

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
ദി വിർജിൻ സ്പ്രിങ്

വിഖ്യാത സ്വീഡിഷ് സംവിധായകൻ ഇങ്മർ ബർഗ്‌മൻ സംവിധാനം ചെയ്ത് 1960ൽ പുറത്തിറങ്ങിയ ഒരു ചലച്ചിത്രമാണ്  **ദ വിർജിൻ സ്പ്രിങ്**. തന്റെ മകളെ മാനഭംഗം ചെയ്ത് കൊലപ്പെടുത്തിയവരോടുള്ള പിതാവിന്റെ പ്രതികാരത്തിന്റെ കഥയാണ് ഈ ചിത്രം പറയുന്നത്. ധാർമികത, നീതി, മതങ്ങൾ തുടങ്ങിയ പ്രമേയങ്ങളെ അടിസ്ഥാനപ്പെടുത്തി നിർമിച്ച് ഈ സിനിമ 1961ലെ ഓസ്കാർ പുരസ്കാര വേളയിൽ മികച്ച് അന്യഭാഷാ ചിത്രത്തിനുള്ള പുരസ്കാരം നേടി. കൂടാതെ 1972ൽ പുറത്തിറ്ങ്ങിയ *[[ദ ലാസ്റ്റ്  ഹൌസ് ഓൺ ദ ലെഫ്റ്റ്]]* എന്ന ചിത്രത്തിനു അടിസ്ഥാനവുമായി.

വർഗ്ഗം:സ്വീഡിഷ് ചലച്ചിത്രങ്ങൾ
വർഗ്ഗം:1960-ൽ പുറത്തിറങ്ങിയ ചലച്ചിത്രങ്ങൾ
വെൺതേക്ക്

ലഘുചിത്രം|മൂന്ന് വെൺതേക്കിൻ്റെ വിത്തുകൾ അടുപ്പിച്ച് മുളക്കുന്നു
പശ്ചിമഘട്ടത്തിലെ ഒരു തനതു മരമാണ് **വെൺതേക്ക്** . **വെണ്ടേക്ക്‌** എന്നും **വെള്ളിലവ്** എന്നും പറയും. 25 മീറ്ററിലേറെ ഉയരം വയ്ക്കും. സഹ്യപർവ്വതത്തിന്റെ ഇരുവശത്തുമുള്ള ഇലകൊഴിയും ഈർപ്പവനങ്ങളിലും അർദ്ധഹരിതവനങ്ങളിലും ഉണ്ടാകുന്ന വലിയ മരം. ഉത്തരേന്ത്യയിൽ അപൂർവ്വമാണ്‌. പൊളിഞ്ഞുവരുന്ന തൊലിയും മിനുസവും ചന്ദനനിറവുമുള്ള ഉരുണ്ടതായ്‌ത്തടിയും ഇതിന്റെ പ്രത്യേകതകളാണ്‌. തടിക്ക്‌ ആകൃതിയിലും നിറത്തിലും സുന്ദരിമാരോട് സാദൃശ്യമുള്ളതുകൊണ്ട്‌ ഇതിനെ "കാട്ടിലെ നഗ്നയായ തരുണി" എന്നു വിശേഷിപ്പിക്കാറുണ്ട്‌.

കേരളത്തിൽ മലയോരത്തെ റോഡുവക്കുകളിൽ, പ്രത്യേകിച്ച് വയനാട്ടിൽ ഒട്ടേറെ വെൺതേക്ക് മരങ്ങൾ ഇന്നും നിലനിൽക്കുന്നു. ചില കാപ്പിത്തോട്ടങ്ങളിലും വലിയ മരങ്ങളുണ്ട്.

ഓരോ വെൺതേക്ക് മരത്തിന് കീഴിലും ഓരോ കൊല്ലവും ലക്ഷക്കണക്കിന് വിത്തുകൾ വീണുകിടക്കുമെങ്കിലും ഇവയിൽ ഒന്നുപോലും മുളക്കാറില്ല. കാരണം, മിക്ക വിത്തുകൾക്കും ജീവനുള്ള ഭ്രൂണം ഉണ്ടാവാറില്ല. കാടുകളിൽ പടുകൂറ്റൻ വെൺതേക്ക് മരങ്ങൾ തലയുയർത്തി നിൽക്കുന്ന മനോഹരമായ കാഴ്ചക്കിടയിലും വേദനിപ്പിക്കുന്ന കാര്യം ഒരു തൈ പോലും എവിടെയും കാണുകയില്ല എന്നതാണ്. നാട്ടുകാർക്കിടയിലും ഇതിനെക്കുറിച്ച് അറിവ് കുറവാണ്. പലരും വെൺതേക്കിൻ്റെ തടിക്ക് വില കുറവായതുകൊണ്ട് ഇതിനെ ഒരു പാഴ്മരമായി തള്ളിക്കളയുന്നു. ഈ മരത്തെക്കുറിച്ചുള്ള പഠനങ്ങളും ഏറെയില്ല.

പണ്ടു കാലത്ത് കാവുകൾ ഏറെ ഉണ്ടായിരുന്നപ്പോൾ വെൺതേക്ക് ഉൾപ്പെടെ ഇപ്പോൾ നാട്ടുകാർ വിലകൊടുക്കാത്ത എത്രയോ തനത് മരങ്ങൾ നൂറ്റാണ്ടുകളോളം നിലനിന്നിരുന്നു. ഇതിൻ്റെ എറ്റവും വലിയ തെളിവ്  കമ്മാടം കാവാണ്. അവിടെ ഇപ്പോഴും ഒട്ടേറെ വെൺതേക്കുകളുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Ben%20Teak.html

വർഗ്ഗം:വൃക്ഷങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
അബ്രഹാമിക മതങ്ങൾ

[thumb|right|ഇബ്രഹാമികമതങ്ങളുടെ പ്രതീകങ്ങൾ: മുകളിൽ [യഹൂദമതം|യഹൂദമത പ്രതീകമായ ദാവീദിന്റെ നക്ഷത്രം, ക്രിസ്തുമതത്തെ സൂചിപ്പിക്കുന്ന കുരിശ് ഇടതുവശത്ത്, അറബി ഭാഷയിലെ 'അള്ളാഹു' എന്ന ദൈവനാമത്തിന്റെ ചിത്രലിഖിതം വലത്ത്]]
അബ്രഹാമിൽ നിന്ന് ഉല്പത്തി അവകാശപ്പെടുകയോ അദ്ദേഹവുമായി ബന്ധപ്പെട്ട ഒരു ആദ്ധ്യാത്മികപാരമ്പര്യത്തെ അംഗീകരിക്കുകയോ ചെയ്യുന്ന ഏകദൈവവിശ്വാസാധിഷ്ഠിതമായ മതപാരമ്പര്യങ്ങളാണ് **അബ്രഹാമിക മതങ്ങൾ**.  തുടക്കത്തിന്റെ കാലക്രമത്തിൽ മൂന്നു പ്രധാന അബ്രഹാമിക മതങ്ങൾ യഹൂദമതം, ക്രിസ്തുമതം, ഇസ്ലാം എന്നിവയാണ്.

മതങ്ങളുടെ താരതമ്യപഠനത്തിൽ പരിഗണിക്കപ്പെടുന്ന മൂന്നു പ്രമുഖ വിഭാഗങ്ങളിൽ ഒന്നാണിത്. ഭാരതീയ ധാർമ്മികപാരമ്പര്യം, കിഴക്കൻ ഏഷ്യയിലെ താവോധാർമ്മികത എന്നിവയാണ് മറ്റു രണ്ടു വിഭാഗങ്ങൾ.  ലോകജനതയിൽ 54 ശതമാനത്തോളം അബ്രഹാമിക ധാർമ്മികപാരമ്പര്യം അവകാശപ്പെടുന്നതായി ഇരുപത്തൊന്നാം നൂറ്റാണ്ടിന്റെ തുടക്കത്തിലെ ഒരു കണക്ക് സൂചിപ്പിച്ചു.

## തുടക്കം
യഹൂദമതം അബ്രഹാമിന്റെ പേരക്കിടാവ് യാക്കോബിന്റെ പിന്തുടർച്ചക്കാരുടെ മതമായി സ്വയം കരുതുന്നു.   യാക്കോബിന് ഇസ്രായേൽ എന്നും പേരുണ്ട്.  ഈ പേര് ദൈവം അയാൾക്കു നൽകിയതാണെന്ന് ബൈബിൾ പറയുന്നു.  ദൈവത്തിന്റെ ഏകത്വത്തിലുള്ള കണിശമായ വിശ്വാസം യഹൂദമതത്തിൽ പ്രധാനമാണ്. ആ മതത്തിലെ എല്ലാ പാരമ്പര്യശാഖകളും എബ്രായബൈബിളിന്റെ മസോറട്ടിക് പാഠത്തെ അതിന്റെ അടിസ്ഥാനലിഖിതവും വാചികനിയമത്തെ ആ ലിഖിതത്തിന്റെ വിശദീകരണവും ആയി കരുതുന്നു. 

യഹൂദമതത്തിലെ ഒരു വിശ്വാസധാര എന്ന നിലയിൽ മദ്ധ്യധരണി പ്രദേശത്തെ നഗരങ്ങളായ യെരുശലേം, റോം, അലക്സാണ്ട്രിയ, അന്ത്യോഖ്യ, കോറിന്ത് എന്നിവയെ ചുറ്റി ആയിരുന്നു ക്രിസ്തുമതത്തിന്റെ തുടക്കം.  അങ്ങനെ റോമാസാമ്രാജ്യത്തിന്റെ മദ്ധ്യഭാഗത്ത് പിറന്ന അത് തുടർന്ന് പാർശ്വഭൂമികളിലേക്കു പടർന്നു.  ക്രമേണ ആ മതം, റോമും കോൺസ്റ്റാന്റിനോപ്പിളും കേന്ദ്രീകരിച്ച് പാശ്ചാത്യ-പൗരസ്ത്യ ക്രിസ്തീയതകളായി പിരിഞ്ഞു.  ക്രിസ്തുമതത്തിലെ കേന്ദ്രവ്യക്തിത്വം യേശുക്രിസ്തുവാണ്.  മിക്കവാറും വിഭാഗങ്ങൾ യേശുവിനെ ത്രിത്വൈകദൈവത്തിലെ രണ്ടാമാളായ ദൈവപുത്രന്റെ മനുഷ്യാവതാരമായി കരുതുന്നു.  ക്രിസ്തീയബൈബിളാണ് ക്രിസ്തുമതത്തിലെ വിശ്വാസങ്ങളുടെ മുഖ്യസ്രോതസ്സ്.  കത്തോലിക്കാ സഭയും പൗരസ്ത്യ ഓർത്തഡോക്സ് സഭയും, സഭാപാരമ്പര്യത്തേയും ബൈബിളിനൊപ്പം മാനിക്കുന്നു.

അറേബ്യയിൽ പിറന്ന ഇസ്ലാം മതത്തിനും ദൈവത്തിന്റെ ഏകത്വത്തിലുള്ള വിശ്വാസം പരമപ്രധാനമാണ്.  പ്രവാചകന്മാർക്കിടയിൽ മുഹമ്മദിന്റെ പ്രാഥമികതയിൽ വിശ്വസിക്കുന്നെങ്കിലും ഇസ്ലാം അദ്ദേഹത്തിന് ദൈവികത്വം കല്പിക്കുന്നില്ല.  മുഹമ്മദിലൂടെ വെളിപ്പെടുത്തപ്പെടുകയും അദ്ദേഹത്തിന്റെ പ്രബോധനങ്ങളും ചര്യകളും വഴി വിശദീകരിക്കപ്പെടുകയും ചെയ്ത വിശുദ്ധ ഖുറാന്റെ അന്തിമമായ ആധികാരികതയിൽ ഇസ്ലാം മതാനുയായികൾ വിശ്വസിക്കുന്നു.  ഇസ്ലാമിന്റെ ഷിയാ ധാരയിൽ നിന്നു വേർപിരിഞ്ഞുണ്ടായ ബഹായ്, ദ്രൂസ് മതങ്ങളും അബ്രഹാമിക പാരമ്പര്യം അവകാശപ്പെടുന്നവയാണ്.

## അവലംബം


വർഗ്ഗം:മതങ്ങൾ
മുക്കണ്ണൻപേഴ്‌

സാപിൻഡേസിയേ(Sapindaceae) കുടുംബത്തിൽ പെട്ട ഒരു ചെറുമരമാണ് **മുക്കണ്ണൻപേഴ്**. ഇതിന്റെ ശാസ്ത്രീയ നാമം അല്ലോഫിലസ് സെറാറ്റസ്  ( Allophylus serratus (Roxb.) Kurz.)എന്നാണ്.   മുക്കണ്ണപ്പെരുക്ക്‌ , മുക്കണ്ണൻ പെരികലം, മുക്കണ്ണൻ പെരേര എന്നീ പേരുകളിലും ഇതറിയപ്പെടുന്നു.  പശ്ചിമഘട്ടത്തിലും ആസ്സാമിലെ മലകളിലും കാണപ്പെടുന്ന ഇത് 10 മീറ്റർ വരെ ഉയരം വയ്ക്കും. 
കോശജ്വലനം, ഓസ്റ്റിയോപൊറോസിസ്, എന്നിവയ്ക്ക്‌ മരുന്നായി ഈ ചെടി പണ്ടുമുതലേ ഉപയോഗിച്ചിരുന്നു. 
അൾസറിനെതിരായും ഈ ചെടി ഉപയോഗിക്കുന്നു. 

## അവലംബം

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ഗവണ്മെന്റ് എഞ്ചിനീയറിംഗ് കോളേജ്‌, വയനാട്‌

കേരളത്തിലെ വയനാട് ജില്ലയിലെ ഏക എഞ്ചിനീയറിംഗ് കോളേജാണ്  **ഗവണ്മെൻറ് എഞ്ചിനീയറിംഗ് കോളേജ്‌, വയനാട്‌**. മുൻപ് കണ്ണൂർ സർവകലാശാലയുടെ കീഴിലായിരുന്ന കോളേജ് ഇപ്പോൾ കേരള സാങ്കേതിക സർവ്വകലാശാലയുടെ കീഴിൽ അഫിലിയേറ്റു ചെയ്തിരിക്കുന്നു. 1999-ൽ തോണിച്ചാൽ ഗവ. കോളേജിൻറെ ക്യാമ്പസിലാണ് കോളേജ് സ്ഥാപിതമായത്. നിലവിൽ മാനന്തവാടി ടൌണിൽ  നിന്ന് 8 കിലോമീറ്റർ അകലെ തലപ്പുഴയിൽ സ്വന്തം ക്യാമ്പസിൽ ആണ് കോളേജ്‌ സ്ഥിതി ചെയ്യുന്നത്.
## കോഴ്സുകൾ
### ബിരുദ കോഴ്സുകൾ
#### റെഗുലർ ബി.ടെക് കോഴ്സുകൾ
*ഇലക്ട്രോണിക്സ് ആൻറ് കമ്യൂണിക്കേഷൻ എഞ്ചിനീയറിംഗ്
*ഇലക്ട്രികൽ ആൻറ് ഇലക്ട്രോണിക്സ് എഞ്ചിനീയറിംഗ്
*കമ്പ്യൂട്ടർ സയൻസ് ആൻറ് എൻ‌ജിനീയറിംഗ്
*മെക്കാനിക്കൽ എൻജിനീയറിങ്ങ്
*സിവിൽ & എൻവയോൺമെ‍ൻറ് എൻജിനീയറിങ്ങ്
### ബിരുദാനന്തര ബിരുദ കോഴ്സുകൾ
*എം ടെക് കമ്യൂണിക്കേഷൻ എഞ്ചിനീയറിംഗ് ആന്റ് സിഗ്നൽ പ്രോസസ്സിംഗ്
*എം ടെക് നെറ്റ്‌വർക്ക് ആൻഡ്‌  സെക്യൂരിറ്റി

## പുറത്തേക്കുള്ള കണ്ണികൾ
ഔദ്യോഗിക വെബ്‌സൈറ്റ്

വർഗ്ഗം:വയനാട് ജില്ലയിലെ കലാലയങ്ങൾ
വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:കണ്ണൂർ_സർവ്വകലാശാലക്കു_കീഴിലുള്ള_കലാലയങ്ങൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
പുല്ലെണ്ണ

ലഘുചിത്രം|പുല്ലെണ്ണ

പടന്ന എന്ന് പേരുള്ള പുല്ലിന്റെ മണ്ണിനു പുറത്തായി അവിടവിടെ കാണപ്പെടുന്ന വേരുപോലെയുള്ള കാണ്ഡത്തിൽ നിന്നുള്ള സ്രവമാണ് മഴവെള്ളവും ചേർന്ന് അൽപ്പം കൊഴുപ്പോടെ **പുല്ലെണ്ണ** എന്ന പേരിൽ അറിയപ്പെടുന്നത്. നാട്ടിൻപുറങ്ങളിലെ വേലികളിലും മറ്റും സമൃദ്ധിയായി കണ്ടുവന്നിരുന്ന ഈ പുല്ലിന്റെ പല ഭാഗങ്ങളിലായി പുല്ലെണ്ണ ചെറിയ ബൾബുകൾ പോലെ തൂങ്ങിനിൽക്കുന്നത് കാണാം. ചിലയിടങ്ങളിൽ **കണ്ണിൽത്തുള്ളി** എന്നും വിളിക്കാറുണ്ട്. 

 

## അവലംബം

വർഗ്ഗം:മഴ
പുല്ലാഞ്ഞി

10 മീറ്റർ വരെ വളരുന്ന രോമാവൃതമായ ഒരു വള്ളിച്ചെടിയാണ് **പുല്ലാഞ്ഞി**. . ദക്ഷിണേന്ത്യയിലെ ഇലപൊഴിയും കാടുകളിൽ വളരുന്ന ദുർബലകാണ്ഡമുള്ള വള്ളിച്ചെടി കേരളത്തിലെ നാട്ടുംപുറങ്ങളിലും കാവുകളിലും ധാരാളമായി കണ്ടുവരുന്നു. ഇതിന്റെ കാണ്ഡത്തിൽ ധാരാളം സംഭൃതജലം ഉണ്ടായിരിക്കും. അതുകൊണ്ട്‌ കാട്ടിൽ പണിയെടുക്കുന്നവർ വേനൽക്കാലത്ത്‌ ഇതിന്റെ കാണ്ഡം മുറിച്ച്‌ വെള്ളം കുടിക്കാറുണ്ട്‌. വേനൽക്കാലത്ത് ഉണങ്ങിയ പുഷ്പങ്ങൾ കാറ്റിൽ പറന്നാണ് വിത്തുവിതരണം നടക്കുന്നത്. ഹിന്ദിയിൽ **കോക്കരൈ** എന്നും, തെലുങ്ക് ഭാഷയിൽ **ആദിവിജാമ** എന്നും, തമിഴിൽ **മിന്നാരക്കോട്ടി** എന്നും അറിയപ്പെടുന്നു.

## വിവരണം
പടർന്നു കയറുന്ന ഈ കുറ്റിച്ചെടിയുടെ തണ്ടുകളും ഇലകളും രോമാവൃതമാണ്. ക്രീം നിറത്തിലുള്ള വിദലങ്ങളോടുകൂടിയ പൂക്കൾ റെസീം പൂങ്കുലകളിൽ വിരിയുന്നു. ഈ പൂക്കളിൽ ദലങ്ങൾ ഇല്ല. 

## രസാദി ഗുണങ്ങൾ
രസം			:കഷായം, മധുരം, തിക്തം

ഗുണം		:സ്നിഗ്ദ്ധം

വീര്യം			:ഉഷ്ണം

വിപാകം		:മധുരം

## ഔഷധയോഗ്യ ഭാഗം
ഇല

## ഉപയോഗം
ഇലയ്ക്ക്‌ വിരേചനഗുണമുണ്ട്‌. ഇതിലുള്ള കാലികോപ്റ്റിൻ കൃമിനാശിനിയാണ്‌. ഇല അരച്ച്‌ വെണ്ണയിൽ ചേർത്തു കഴിക്കുന്നത്‌ മലമ്പനിക്കു നല്ലതാണെന്നു പറയുന്നു.

## മറ്റു ഭാഷകളിലെ പേരുകൾ

*Paper flower climber  Marathi: Ukshi उक्शी • Hindi: Kokoray • Bengali: Gaichha lata • Kannada: Enjarigekubsa • Tamil: Pullanji Valli • Sanskrit: Susavi • Telugu: Murugudutige • Oriya: Dhonoti • Malayalam: Pullani 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ

വർഗ്ഗം:പുഷ്പങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കോംബ്രട്ടേസീ
പ്രത്യാവർത്തിഗ്രൂപ്പ്

[320px|ലഘുചിത്രം|വലത്ത്‌|A<sub>4</sub> ന്റെ [കെയ്ലി പട്ടിക. ]]
ഒരു പരിബദ്ധഗണത്തിലെ അംഗങ്ങളുടെ ഇരട്ടക്രമചയങ്ങളുടെ ഗ്രൂപ്പാണ് **പ്രത്യാവർത്തിഗ്രൂപ്പ്** (alternating group). സമമിതീയഗ്രൂപ്പിലേതുപോലെ ക്രമചയമിശ്രണം (composition of permutations) ആണ് ഈ ഗ്രൂപ്പിലെയും ദ്വയാങ്കസംക്രിയ. n അംഗങ്ങളുടെ ക്രമചയങ്ങളുടെ പ്രത്യാവർത്തിഗ്രൂപ്പിനെ A_n എന്ന ചിഹ്നം കൊണ്ട് സൂചിപ്പിക്കുന്നു. ഈ ഗ്രൂപ്പിലെ അംഗങ്ങളുടെ എണ്ണം n!/2 ആണ്.

## നിർവചനം
{1,2,3...n} എന്ന ഗണത്തിന്റെ ക്രമചയമാണ് {σ1,σ2,σ3...σn} എന്ന് കരുതുക. ഒരേ സമയം x > y എന്നും σx y എന്നും വരുന്നുവെങ്കിൽ (x,y) ജോഡിയെ ഒരു ഇൻവെർഷൻ (inversion) എന്നു വിളിക്കുന്നു. ക്രമചയത്തിലെ ആകെ ഇൻവെർഷനുകളുടെ എണ്ണം ഒറ്റസംഖ്യയാണെങ്കിൽ അതിനെ ഒറ്റക്രമചയം എന്നും ഇരട്ടസംഖ്യയാണെങ്കിൽ ഇരട്ടക്രമചയം എന്നും വിളിക്കുന്നു. ഒരു ഗണത്തിലെ എല്ലാ ഇരട്ടക്രമചയങ്ങളുമടങ്ങിയ ഗ്രൂപ്പാണ് പ്രത്യാവർത്തിഗ്രൂപ്പ്

## സവിശേഷതകൾ
* n > 1 ആണെങ്കിൽ പ്രത്യാവർത്തിഗ്രൂപ്പ് സമമിതീയഗ്രൂപ്പിന്റെ സൂചകാങ്കം 2 ആയുള്ള ക്രമവിനിമയക ഉപഗ്രൂപ്പ് ആണ്.
* പ്രത്യാവർത്തിഗ്രൂപ്പ് ഒരു ക്രമഗ്രൂപ്പാവുന്നത് n  4 ആവുമ്പോഴാണ്. A5 ആണ് ക്രമമല്ലാത്ത ഏറ്റവും ചെറിയ ലളിതഗ്രൂപ്പ്.

## അവലംബം
* http://mathworld.wolfram.com/AlternatingGroup.html

വർഗ്ഗം:ഗ്രൂപ്പുകൾ
പ്രഥമൻ

ലഘുചിത്രം|വലത്ത്‌|ചക്ക പ്രഥമൻ
ഒരു വേവുള്ളതിനെ പായസം എന്നും രണ്ടു വേവുള്ളതിനെ **പ്രഥമൻ** എന്നും പറയുന്നു. അട വേവിച്ചാണ് ഉണ്ടാക്കുന്നത്. അതു പോലെ പഴമോ ചക്കയോ ആദ്യം വേവിക്കുന്നു. പിന്നീട് നാളികേരത്തിന്റെ പാലോ പശുവിൻ പാലോ ചേർത്ത് വീണ്ടും വേവിച്ചാണ് പ്രഥമൻ ഉണ്ടാക്കുന്നത്. അങ്ങനെ രണ്ടു വേവായി. രണ്ടു വേവുള്ളതുകൊണ്ട് പ്രഥമൻ നിവേദിക്കാറില്ല.

സാധാരണ ചക്ക, പഴം എന്നിവ ഒരിക്കലേ വരട്ടാറുള്ളു. എന്നാൽ കൂടുതൽ പ്രാവശ്യം വരട്ടിയാൽ പ്രഥമന് സ്വാദ് കൂടും. കുറുകിക്കഴിഞ്ഞാൽ നിറുത്താതെ ഇളക്കാൻ ശ്രദ്ധിക്കണം. അല്ലെങ്കിൽ പാത്രത്തിൽ കരിഞ്ഞുപിടിക്കും.

പഴുത്ത് കറുത്ത കുത്തുകൾ വീണ ചെങ്ങാലിക്കോടൻ പഴമാണ് ഉപയോഗിക്കുന്നത്.

നാരില്ലാത്ത വരിക്കചക്ക നല്ല പോലെ പഴുത്തതാണ് പ്രഥമനുവേണ്ടി വരട്ടാൻ ഉപയോഗിക്കുന്നത്.

## തരങ്ങൾ
* അട പ്രഥമൻ
* പാലട പ്രഥമൻ
* ചക്ക പ്രഥമൻ
* പഴം പ്രഥമൻ

## അവലംബം
പി.എൻ. ഗണേശ് - മാതൃഭൂമി നഗരം സപ്ലിമെന്റ്, 28 ആഗസ്റ്റ് 2012


വർഗ്ഗം:പായസങ്ങൾ
വർഗ്ഗം:ചക്കവിഭവങ്ങൾ
കടാവർ ട്രാൻസ്​പ്ലാന്റേഷൻ

മസ്തിഷ്‌കമരണം സംഭവിച്ചവരുടെ അവയവങ്ങൾ മറ്റുള്ളവർക്ക് ഘടിപ്പിക്കുന്നതിനെയാണ് **കടാവർ ട്രാൻസ്​പ്ലാന്റേഷൻ** എന്ന് വിളിക്കുന്നത്.
## അവലംബം

## അധിക വായനക്ക്
## പുറം കണ്ണികൾ

വർഗ്ഗം:വൈദ്യശാസ്ത്രം - അപൂർണ്ണ ലേഖനങ്ങൾ
പഞ്ചാരപ്പഴം

മുണ്ടിഞ്ജിയ ജനുസിലെ ഏക സ്പീഷിസാണ് **പഞ്ചാരപ്പഴം ** എന്ന **ജമൈക്കൻ ചെറി**  തെക്കേ അമേരിക്കൻ വംശജൻ. പനാമ ബെറി, സിംഗപ്പൂർ ചെറി, ബാജെല്ലി മരം, സ്റ്റ്രോബെറി മരം എന്നെല്ലാം അറിയപ്പെടുന്നു. 7 മുതൽ 12 വരെ മീറ്റർ ഉയരം വയ്ക്കുന്ന ചെറിയ മരം. ധാരാളം ചെറിയ തരി പോലെയുള്ള കുരുക്കളുള്ള മധുരമുള്ള തിന്നാൻ കൊള്ളുന്ന പഴങ്ങൾ. പക്ഷികൾ ഈ മരം കായ്ക്കുന്ന കാലത്ത്‌ ധാരാളമായി ഈ മരത്തിലുണ്ടാവും. ഇപ്പോൾ കേരളത്തിൽ അങ്ങോളമിങ്ങോളം തണൽ മരമായി നട്ടുപിടിപ്പിച്ചു വരുന്നുണ്ട്‌.

## ചിത്രശാല

File:Muntingia calabura at Trivandrum zoo.jpg|തിരുവനന്തപുരം മൃഗശാലയിൽ നിൽക്കുന്ന മരം
File:Muntingia calabura 8406.JPG|പൂവും കായ്‌‌കളും

## അവലംബം

## ബാഹ്യ ലിങ്കുകൾ
*USDA Plants Profile: ''Muntingia calabura''
*Aratiles
*Pacific Island Ecosystems: ''Muntingia calabura'' 
*Claude Lévi-Strauss: The use of wild plants in tropical South America

വർഗ്ഗം:വൃക്ഷങ്ങൾ
വർഗ്ഗം:പഴങ്ങൾ
വർഗ്ഗം:ക്യൂബയിലെ മരങ്ങൾ
വർഗ്ഗം:കേരളത്തിലെ സസ്യജാലം
കുഴിപ്പുളവൻ

കേരളത്തിൽ മാത്രം കാണുന്ന ശുദ്ധജല മത്സ്യം ആണ് **കുഴിപ്പുളവൻ**. ഏകദേശം 23 സെ മീ നീളം ആണ് ഇവയ്ക് . തൃശൂർ ജില്ലയിലെ നെൽ പാടങ്ങളിലും , തിരുവനന്തപുരം ജില്ലയിലെ കരമനയാറിനോട് ചേർന്ന പ്രദേശങ്ങളിലും കണ്ടുവരുന്ന ഇവ ഒറ്റനോട്ടത്തിൽ പാമ്പിനോടു സാദൃശ്യം പുലർത്തുന്നു.

## അവലംബം

വർഗ്ഗം:മത്സ്യങ്ങൾ
വർഗ്ഗം:കേരളത്തിലെ തദ്ദേശീയ മത്സ്യങ്ങൾ
സ്ട്രൈക്ക് റേറ്റ് (ക്രിക്കറ്റ്)

ക്രിക്കറ്റിൽ **പ്രഹരശേഷി** എന്നത് രണ്ട് രീതിയിൽ വിവക്ഷിക്കാം.
* ബാറ്റിങ് പ്രഹരശേഷി
* ബോളിങ് പ്രഹരശേഷി

## ബാറ്റിങ് പ്രഹരശേഷി
വലത്ത്‌|ലഘു|300ബിന്ദു|അന്താരാഷ്ട്ര ബാറ്റിങ് പ്രഹരശേഷി സൂചിപ്പിക്കുന്ന ഹിസ്റ്റോഗ്രാം (ജനുവരി 2004)
ഒരു ബാറ്റ്സ്മാൻ നേടിയ റൺസും കളിച്ച ബോളുകളും തമ്മിലുള്ള അനുപാതത്തിന്റെ ശതമാനമാണ് **ബാറ്റിങ്' പ്രഹരശേഷി** അഥവാ **ബാറ്റിങ് സ്ട്രൈക്ക് റേറ്റ്**. 

**പ്രഹരശേഷി = (നേടിയ റൺസ്)/(കളിച്ച ബോളുകൾ) * 100**

മറ്റൊരു രീതിയിൽ പറഞ്ഞാൽ, 100 ബോളുകളിൽ നിന്നും ഒരു ബാറ്റ്സ്മാൻ എത്ര റൺസ് നേടുന്നു എന്നതിനെ കുറിക്കുന്നതാ​ണ് ബാറ്റിങ് പ്രഹരശേഷി. **പ്രഹരശേഷി** എന്ന സാംഖ്യിക ഉപയോഗരീതി ക്രിക്കറ്റിൽ എത്തിയത് 1970കളിൽ ഏകദിന ക്രിക്കറ്റിന്റെ ആവിർഭാവത്തോടെയാണ്. ടെസ്റ്റ് ക്രിക്കറ്റിൽ ബാറ്റിങ് സ്ഥിരതയ്ക്കാണ് പ്രാധാന്യം, അതിനാൽ ബാറ്റിംഗ് ശരാശരിയാണ് ബാറ്റ്സ്മാന്റെ നിലവാരം സൂചിപ്പിക്കുന്നത്. എന്നാൽ പരിമിത ഓവർ ക്രിക്കറ്റിൽ, *സ്കോറിങ് വേഗതയ്ക്കും* വലിയ പ്രാധാന്യമുണ്ട്. ഈ സാഹചര്യത്തിൽ **പ്രഹരശേഷി** പരിമിത ഓവർ ക്രിക്കറ്റിലെ ബാറ്റ്സ്മാന്റെ നിലവാരം നിർണയിക്കാൻ വളരെയധികം സഹായിക്കുന്നു. ട്വന്റി-ട്വന്റി ക്രിക്കറ്റിൽ ബാറ്റ്സ്മാന്റെ **പ്രഹരശേഷി**ക്ക് വലിയ സ്ഥാനമുണ്ട്.

## ബോളിങ് പ്രഹരശേഷി
ഒരു ബോളർ ഒരു വിക്കറ്റ് വീഴ്ത്തുന്നതിനെടുത്ത ശരാശരി ബോളുകളുടെ എണ്ണമാണ് **ബോളിങ് പ്രഹരശേഷി** അഥവാ **ബോളിങ് സ്ട്രൈക്ക് റേറ്റ്** എന്നതുകൊണ്ട് അർത്ഥമാക്കുന്നത്.
ടെസ്റ്റ് ക്രിക്കറ്റിലാണ് **ബോളിങ് പ്രഹരശേഷി**ക്ക് പ്രാധാന്യം കൂടുതലുള്ളത്.

വർഗ്ഗം:ക്രിക്കറ്റിലെ സാങ്കേതിക പദങ്ങൾ
ഉപഗ്രൂപ്പ്

ഒരു ഗ്രൂപ്പിന്റെ അശൂന്യ ഉപഗണം മാതൃഗ്രൂപ്പിന്റെ ദ്വയാങ്കസംക്രിയയുമായി ചേർത്തുനോക്കുമ്പോൾ ഗ്രൂപ്പുകളുടെ സ്വയംപ്രമാണസിദ്ധാന്തങ്ങൾ പാലിക്കുന്നുവെങ്കിൽ ആ ഉപഗണത്തെ ഗ്രൂപ്പിന്റെ **ഉപഗ്രൂപ്പ്** (subgroup) എന്ന് വിളിക്കുന്നു. അതായത്, ഒരു ഗ്രൂപ്പിന്റെ ഉപഗണം സ്വയം ഒരു ഗ്രൂപ്പാണെങ്കിൽ (ഇവിടെ സംക്രിയ മാതൃഗ്രൂപ്പിന്റെ തന്നെയാകണമെന്ന നിബന്ധനയുണ്ട്) ആ ഉപഗണം ഒരു ഉപഗ്രൂപ്പാണ്.

ഏതൊരു ഗ്രൂപ്പിനും തൽസമകം മാത്രമടങ്ങിയ ഗണം ഉപഗ്രൂപ്പായുണ്ട് - ഇതിനെ തുച്ഛ ഉപഗ്രൂപ്പ് എന്ന് വിളിക്കുന്നു. ഉപഗണം ഒരു ഉചിത ഉപഗണമാണെങ്കിൽ - അതായത്, മാതൃഗ്രൂപ്പിലെ ഒരംഗമെങ്കിലും ഉപഗ്രൂപ്പിൽ ഇല്ലാതുണ്ടെങ്കിൽ - ഉപഗ്രൂപ്പിനെ ഉചിത ഉപഗ്രൂപ്പ് എന്ന് വിളിക്കുന്നു

## സവിശേഷതകൾ
* ഉപഗ്രൂപ്പിലെ തൽസമകം മാതൃഗ്രൂപ്പിലെ തൽസമകം തന്നെയാണ്
* ഉപഗ്രൂപ്പിലെ ഓരോ അംഗത്തിന്റെയും വിപരിത അംഗം മാതൃഗ്രൂപ്പിലെ വിപരിത അംഗം തന്നെയാണ്
* രണ്ട് ഉപഗ്രൂപ്പുകളുടെ സംഗമവും ഒരു ഉപഗ്രൂപ്പാണ്
* രണ്ട് ഉപഗ്രൂപ്പുകളുടെ യോഗം ഒരു ഉപഗ്രൂപ്പാവണമെങ്കിൽ ഒന്ന് മറ്റൊന്നിന്റെ ഉപഗണമായിരിക്കണം
* ഉപഗ്രൂപ്പിന്റെ കോടി മാതൃഗ്രൂപ്പിന്റെ കോടിയുടെ ഘടകമായിരിക്കും. മാതൃഗ്രൂപ്പിന്റെ കോടിയെ ഉപഗ്രൂപ്പിന്റെ കോടി കൊണ്ട് ഹരിച്ചാൽ കിട്ടുന്ന സംഖ്യയെ സൂചകാങ്കം എന്ന് വിളിക്കുന്നു. ഉപഗ്രൂപ്പിന്റെ സഹഗണങ്ങളുടെ എണ്ണമാണിത്

## ഉദാഹരണം
[220px|ലഘുചിത്രം|വലത്ത്‌|S<sub>4</sub> ന്റെ [ഉപഗ്രൂപ്പ് ജാലിക|ഉപഗ്രൂപ്പ് ജാലികയുടെ ഹാസെ ഡയഗ്രം]]
സമമിതീയഗ്രൂപ്പായ S4 ന്റെ ഉപഗ്രൂപ്പുകൾ ഇവയാണ്:
* തുച്ഛ ഉപഗ്രൂപ്പ് { e }
* ചാക്രികഗ്രൂപ്പായ Z2 ന് സമരൂപമായ 9 ഉപഗ്രൂപ്പുകൾ
* ചാക്രികഗ്രൂപ്പായ Z3 ന് സമരൂപമായ 4 ഉപഗ്രൂപ്പുകൾ
* ചാക്രികഗ്രൂപ്പായ Z4 ന് സമരൂപമായ 3 ഉപഗ്രൂപ്പുകൾ
* ക്ലൈൻ ഗ്രൂപ്പിന് സമരൂപമായ 4 ഉപഗ്രൂപ്പുകൾ
* സമമിതീയഗ്രൂപ്പായ S3 ന് സമരൂപമായ 4 ഉപഗ്രൂപ്പുകൾ
* ഡൈഹെഡ്രൽ ഗ്രൂപ്പായ D4 ന് സമരൂപമായ 3 ഉപഗ്രൂപ്പുകൾ
* പ്രത്യാവർത്തിഗ്രൂപ്പായ A4
* മാതൃഗ്രൂപ്പായ S4 തന്നെ

## അവലംബം
* http://mathworld.wolfram.com/Subgroup.html

വർഗ്ഗം:ഗ്രൂപ്പ് സിദ്ധാന്തം
ചെങ്കൽപ്പുളവൻ

കേരളത്തിൽ മാത്രം കാണപ്പെടുന്ന ഒരിനം ശുദ്ധജല മത്സ്യമാണ് **ചെങ്കൽപ്പുളവൻ**. കേരളത്തിൽ പെരിയം ഗ്രാമത്തിൽ നിന്നുമാണ് ഇവയെ കണ്ടു കിട്ടിയിടുള്ളത് . പാമ്പിനോടു സാദൃശ്യം പുലർത്തുന്ന മത്സ്യമാണിവ .  ഈ മത്സ്യത്തെ കുറിച്ച്‌ കുടുതൽ വിവരങ്ങൾ ഒന്നും തന്നെ ഇപ്പോൾ ലഭ്യമല്ല. വംശനാശ ഭീഷണി നേരിടുന്ന മത്സ്യയിനമാണിത്. 

## അവലംബം

വർഗ്ഗം:മത്സ്യങ്ങൾ
വർഗ്ഗം:കേരളത്തിലെ തദ്ദേശീയ മത്സ്യങ്ങൾ
കുർട്ട് വെസ്റ്റർഗാഡ്

പ്രമുഖ ഡാനിഷ് കാർട്ടൂണിസ്റ്റാണ് **കുർട്ട് വെസ്റ്റർഗാഡ്** (ജനനം:13 ജൂലൈ 1935). മുഹമ്മദ് നബിയെക്കുറിച്ചുള്ള കാർട്ടൂണിലൂടെ വിവാദനായകനായി. ഒന്നിലധികം തവണ അക്രമിക്കപ്പെട്ടെങ്കിലും കഷ്ടിച്ച് രക്ഷപ്പെട്ടു.ഡെൻമാർക്കിലെ അദ്ദേഹത്തിന്റെ വസതിയിൽ അതിക്രമിച്ചുകയറിയ തീവ്രവാദിക്ക് പോലീസ് വെടിവെപ്പിൽ പരിക്കേറ്റു.  

## വിവാദം
ഡാനിഷ് ദിനപത്രമായ 'ജെയ്‌ലാൻഡ്‌സ് പോസ്റ്റൻ' 2005-ൽ പ്രസിദ്ധീകരിച്ച വെസ്റ്റർഗാഡിന്റെ കാർട്ടൂണാണ് വിവാദമായത്. തലപ്പാവിൽ ബോംബുമായിനിൽക്കുന്ന പ്രവാചകൻ മുഹമ്മദിന്റെ കാർട്ടൂൺ ലോകമെങ്ങും കടുത്ത പ്രതിഷേധത്തിനിടയാക്കി. വെസ്റ്റർഗാഡിന്റെ ജീവനു ഭീഷണിയുണ്ടായതിനെത്തുടർന്ന് അദ്ദേഹത്തിന്റെ വസതിക്കേർപ്പെടുത്തിയ സുരക്ഷ ഇപ്പോഴും തുടരുന്നുണ്ട്. കാർട്ടൂൺ പ്രസിദ്ധീകരിച്ചതിൽ പത്രം പിന്നീട് ഖേദം പ്രകടിപ്പിച്ചെങ്കിലും വിവിധ രാജ്യങ്ങളിൽ ഡാനിഷ് എംബസികൾക്കു നേരേയുണ്ടായ ആക്രമണങ്ങളിൽ പത്തിലേറെപ്പേർ മരിച്ചിരുന്നു.
## ജീവിതരേഖ
## കൃതികൾ
## പുരസ്കാരം
*സാഫോ പുരസ്‌കാരം
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:ഡാനിഷ് കാർട്ടൂണിസ്റ്റുകൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:1935-ൽ ജനിച്ചവർ
റോബർട്ടോ സാഞ്ചെസ്

അർജന്റീനയിലെ വിശ്രുത പോപ്പ് ഗായകനായിരുന്നു  **സാൻഡ്രോ** എന്നറിയപ്പെട്ടിരുന്ന റോബർട്ടോ സാഞ്ചെസ്(19 ആഗസ്റ്റ് 1945 – 4 ജനുവരി 2010). ലാറ്റിനമേരിക്കയിലുടനീളം ആരാധകരുണ്ടായിരുന്ന അദ്ദേഹം 'അർജന്റീനയിലെ എൽവിസ് പ്രിസ്‌ലി' എന്ന പേരിലാണ് അറിയപ്പെട്ടിരുന്നത്. 
## ജീവിതരേഖ
അറുപതുകളിൽ പ്രിസ്‌ലിയുടെ ശൈലിയിൽ പാടിത്തുടങ്ങിയ സാൻഡ്രോ പിന്നീട് ബാലെഡ് ഗായകനായി പേരെടുത്തു. ന്യൂയോർക്കിലെ പ്രശസ്തമായ മാഡിസൻ സ്‌ക്വയർ ഗാർഡനിൽ ആദ്യമായി പാടുന്ന ലാറ്റിനമേരിക്കൻ ഗായകനാണ് അദ്ദേഹം.

## കൃതികൾ
52 ആൽബങ്ങൾ പുറത്തിറക്കിയിട്ടുണ്ട്. 16 സിനിമകളിൽ അഭിനയിക്കുകയും ചെയ്തു. 
## പുരസ്കാരം
2005-ൽ സമഗ്ര സംഭാവനയ്ക്കുള്ള ലാറ്റിൻ ഗ്രാമി പുരസ്‌കാരത്തിന് അർഹനായി.
## അവലംബം

## അധിക വായനയ്ക്ക്
## പുറം കണ്ണികൾ
* 
* 
* International José Guillermo Carrillo Foundation  
* Site dedicated to Sandro  
* News, discography, letters, photos  
* News, Sandro de America en Franca Recuperación  
* Sandro, su historia de vida  

വർഗ്ഗം:അർജന്റീന
വർഗ്ഗം:ലാറ്റിനമേരിക്കൻ ഗായകർ
കെ. പങ്കജാക്ഷൻ

കേരളത്തിലെ മുൻ മന്ത്രിയും ട്രേഡ്‌യൂണിയൻ നേതാവും ആർ.എസ്.പി ദേശീയ നേതാവുമായിരുന്നു **കെ.പങ്കജാക്ഷൻ**(25 ജനുവരി 1928 - 28 ആഗസ്റ്റ് 2012). അഞ്ചു മന്ത്രിസഭകളിൽ അംഗമായിരുന്ന ഇദ്ദേഹം പൊതുമരാമത്ത്, തൊഴിൽ, സ്‌പോർട്‌സ് എന്നീ വകുപ്പുകളുടെ ചുമതലയായിരുന്നു വഹിച്ചിരുന്നത്. 
## ജീവിതരേഖ
പേട്ടയിൽ പോലീസ് ഹെഡ്‌കോൺസ്റ്റബിളായിരുന്ന എം.കേശവന്റെയും കെ.ലക്ഷ്മിയുടേയും മകനായി 1928 ജനവരി 25 ന്  പങ്കജാക്ഷൻ ജനിച്ചു. ബി.എ, ബി.എൽ ബിരുദധാരിയാണ്. നിരാഹാര സമരങ്ങളിലും പിക്കറ്റിങ്ങുകളിലും പങ്കെടുത്ത് പോലീസിന്റെ കൊടിയ മർദനങ്ങൾക്കിരയായ ഇദ്ദേഹം 1957-ൽ അന്നത്തെ ഉള്ളൂർ മണ്ഡലത്തിൽ മത്സരിച്ചെങ്കിലും പരാജയപ്പെട്ടു. 1970-ൽ തിരുവനന്തപുരം രണ്ടാം മണ്ഡലത്തിൽ നിന്നാണ് ആദ്യമായി നിയമസഭയിലേക്ക് തിരഞ്ഞെടുക്കപ്പെട്ടത്. തുടർന്ന് 1977 (തിരു.വെസ്റ്റ്), 1980, 82, 87 (ആര്യനാട് മണ്ഡലം) വർഷങ്ങളിലും നിയമസഭയിലെത്തി. 1977-ൽ സി. അച്യുതമേനോന്റെ മന്ത്രിസഭയിൽ പൊതുമരാമത്ത് വകുപ്പ് മന്ത്രിയായി. തുടർന്ന് കെ. കരുണാകരൻ,  എ.കെ. ആന്റണി,  പി.കെ. വാസുദേവൻ നായർ, ഇ.കെ. നായനാർ എന്നിവരുടെ നേതൃത്വത്തിലുള്ള മന്ത്രിസഭകളിലും അംഗമായി. തൊഴിൽ, സ്‌പോർട്‌സ് തുടങ്ങിയ വകുപ്പുകൾ ഭരിച്ചിട്ടുണ്ട്. തിരുവനന്തപുരം ബാറിലെ അഭിഭാഷകൻ എന്ന നിലയിലും പേരെടുത്തു. 'പങ്കയണ്ണൻ' എന്ന വിളിപ്പേരിൽ അറിയപ്പെട്ട അദ്ദേഹം ഗുസ്തി, ബാഡ്മിന്റൺ, ഫുട്‌ബോൾ തുടങ്ങിയവയിലും സമർത്ഥനായിരുന്നു.

## തിരഞ്ഞെടുപ്പുകൾ

## മന്ത്രി
*പൊതുമരാമത്ത് വകുപ്പ് മന്ത്രി 04-02-1976 മുതൽ 25-03-1977 വരെ
*പൊതുമരാമത്ത് വകുപ്പ് മന്ത്രി (Minister for Works) 11-04-1977 മുതൽ 25-04-1977 വരെ
*സ്‌പോർട്‌സ് വകുപ്പ് മന്ത്രി 27-04-1977 മുതൽ 27-10-1978 വരെയും 29-10-1978 മുതൽ 07-10-1979 വരെ
*തൊഴിൽ വകുപ്പ് മന്ത്രി 02-04-1987 മുതൽ 17-06-1991 വരെ
## അവലംബം


വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:എട്ടാം കേരള നിയമസഭയിലെ മന്ത്രിമാർ
വർഗ്ഗം:1928-ൽ ജനിച്ചവർ
വർഗ്ഗം:നാലാം കേരള നിയമസഭയിലെ മന്ത്രിമാർ
ഗാസി അബ്ദുൽ റഹ്മാൻ അൽഗൊസൈബി

സൗദി അറേബ്യയിലെ തൊഴിൽമന്ത്രിയും എഴുത്തുകാരനുമായിരുന്നു **ഗാസി അൽഗൊസൈബി** (Arabic:غازي بن عبدالرحمن القصيبي;മാർച്ച് 3 1940 – 15 ആഗസ്റ്റ് 2010). പരിഷ്‌കരണവാദിയായ ഇദ്ദേഹത്തിന്റെ രചനകൾക്ക് സൗദി ഭരണകൂടം വിലക്ക് കൽപ്പിച്ചിരുന്നെങ്കിലും പിന്നീട് പിൻവലിച്ചു.
## ജീവിതരേഖ
അബ്ദുള്ള രാജാവിന്റെ വിശ്വസ്തനായിരുന്ന അൽഗൊസൈബി, അദ്ദേഹത്തിന്റെ പരിഷ്‌കരണ നടപടികളെ പിന്തുണച്ചു. ഒപ്പം സാമൂഹിക പരിഷ്‌കരണത്തിനുവേണ്ടി കഥകളിലൂടെയും കവിതകളിലൂടെയും ആഹ്വാനം ചെയ്തു. ഇത് മതനേതൃത്വത്തെയും ഭരണകൂടത്തിലെ ഉന്നതരെയും പ്രകോപിപ്പിച്ചു. ഇതേത്തുടർന്നാണ് അൽഗൊസൈബിയുടെ രചനകൾക്കുള്ള വിലക്ക് വന്നത്. 'പലസ്തീൻ ചാവേറിനുള്ള ഗീതം', 'വാങ്ങിവിറ്റ പേന' തുടങ്ങിയ കവിതകളാണ് അദ്ദേഹത്തെ വിവാദങ്ങളിൽ പെടുത്തിയത്.

തീവ്രവാദ നിലപാടുകളെ എതിർക്കുന്ന അൽഗൊസൈബി അൽഖ്വെയ്ദ നേതാവ് ഉസാമ ബിൻ ലാദന്റെ നോട്ടപ്പുള്ളിയായിരുന്നു. ഇദ്ദേഹത്തെ പേരെടുത്തു പറഞ്ഞ് വിമർശിച്ച് ഉസാമ ഭീഷണി സന്ദേശം പുറപ്പെടുവിച്ചിട്ടുണ്ട്. ലണ്ടനിൽ അംബാസഡറായി പ്രവർത്തിച്ചിട്ടുള്ള അൽഗൊസൈബി തൊഴിൽമന്ത്രിയായിരുന്നപ്പോൾ സൗദി അറേബ്യയിലെ തൊഴിലില്ലായ്മ പരിഹരിക്കാൻ കർശന നടപടിയെടുത്തു. തൊഴിലിടങ്ങളിൽ നാട്ടുകാരുടെ പ്രാതിനിധ്യം ഉറപ്പിക്കാനും വിദേശികളുടെ എണ്ണം കുറയ്ക്കാനും മുൻകൈയെടുത്തത് ഇദ്ദേഹമാണ്.

അർബുദരോഗം ബാധിച്ച് വിദേശത്തു ചികിത്സയിലായിരുന്ന ഗാസി അൽ ഗൊസൈബി റിയാദിലാണ് മരിച്ചത്.
## കൃതികൾ
അദ്ദേഹത്തിന്റെ അറബി നോവലുകൾ
* *Shiqqat al-Ḥurrīyah*, 1994. (شقة الحرية)
* *Al-‘Uṣfūrīyah*, 1996. (العصفورية)
* *Humā*, 2001. (هما)
* *Danaskū*, 2002. (دنسكو)
* *Rajul Jā’a wa-Dhahab*, 2002. (رجل جاء وذهب)
* *Salmá*, 2002. (سلمى)
* *Sab‘ah*, 2003. (سبعة)
* *Ḥikāyat Ḥub*, 2004. (حكاية حب)
* *Abū Shallākh al-Barmā’ī*, 2006. (أبو شلاخ البرمائي)
* *Al-Jinnīyah*, 2006. (الجنية)
* *Alzahāymar*, 2010. (ألزهايمر)

നോവലുകളുടെ ഇംഗ്ലീഷ് തർജ്ജമകൾ
* *Seven*, trans. by Basil Hakim and Gavin Watterson, Saqi Books (1999) ISBN 0-86356-088-1
* *An Apartment Called Freedom*, trans. by Leslie McLoughlin, Kegan-Paul (1996) ISBN 0-7103-0550-8

## പുരസ്കാരം
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:അറബി നോവലെഴുത്തുകാർ
വർഗ്ഗം:സൗദി അറേബ്യയിലെ ഭരണാധികാരികൾ
വർഗ്ഗം:1940-ൽ ജനിച്ചവർ
ആബി ലിങ്കൺ

പ്രസിദ്ധ ജാസ് സംഗീതജ്ഞയും ഗായികയും നടിയുമായിരുന്നു **ആബി ലിങ്കൺ**.(6 ഓഗസ്റ്റ് 1930 &ndash; 14 ഓഗസ്റ്റ് 2010)  അമേരിക്കൻ പൗരാവകാശ പ്രസ്ഥാനത്തിൽ പങ്കാളിയായിരുന്ന ആബി അറുപതുവർഷത്തോളംസംഗീത രംഗത്തും പൊതുരംഗത്തും സക്രിയമായിരുന്നു.
## ജീവിതരേഖ
1950-ൽ 'ആബി ലിങ്കൺസ് അഫയർ... എ സ്റ്റോറി ഓഫ് എ ഗേൾ ഇൻ ലൗ' വിലൂടെയാണ് സംഗീത ജീവിതം ആരംഭിച്ചത്. മരിക്കുന്നതിന് തൊട്ടുമുമ്പുവരെ സംഗീത പരിപാടികൾ നടത്തിയിരുന്നു.

1968-ൽ ഫോർ ലൗ ഓഫ് ഐവി എന്ന സിനിമയിൽ സിഡ്‌നി പോയ്റ്ററിന്റെ നായികയായി അഭിനയിച്ച ആബിക്ക് ഗോൾഡൻഗ്ലോബ് നോമിനേഷൻ ലഭിച്ചു.

1960-ൽ ജാസ് സംഗീതജ്ഞനായ മാക്‌സ് റോബിനെ വിവാഹം കഴിച്ചെങ്കിലും പത്തുവർഷങ്ങൾക്കുശേഷം വിവാഹമോചിതയായി. പിന്നീട് പൗരാവകാശ പ്രസ്ഥാനങ്ങളിൽ സക്രിയമായി. 
## ആൽബങ്ങൾ
*1956: *Abbey Lincoln’s Affair &ndash; A Story of a Girl in Love* (Liberty Records) with Benny Carter Orchestra, Marty Paich Orchestra, Jack Montrose
*1957: *That’s Him* (Riverside Records) with Paul Chambers, Max Roach, Wynton Kelly, Sonny Rollins, Kenny Dorham
*1958: *It’s Magic* (Riverside Records) with Curtis Fuller, Benny Golson, Sahib Shihab
*1959: *Abbey Is Blue* (Riverside Records)  with Kenny Dorham, Wynton Kelly, Les Spann, Sam Jones, Philly Joe Jones
*1960: *[[We Insist! – Freedom Now]]* with Max Roach
*1961: *[[Straight Ahead (Abbey Lincoln album)|Straight Ahead]]* (Candid Records) with Coleman Hawkins, Eric Dolphy, Booker Little, Mal Waldron, Max Roach
*1973: *People in Me* (Polygram) with Kunimitsu Inaba, James Mtume, Al Foster, Hiromasa Suzuki, Dave Liebman
*1980: *Golden Lady * (a.k.a. *Painted Lady*; Inner City Records/Marge Records) with Archie Shepp
*1983: *Talking to the Sun*  (Enja Records)
*1987: *Abbey Sings Billie, Vol. 1 & 2* (Enja Records) with Harold Vick (tenor), James Widman (piano), Tarik Shah (bass), Mark Johnson (drums).
*1990: *The World Is Falling Down* (Verve Records)
*1991: *You Gotta Pay the Band* (Verve Records) with Stan Getz, Hank Jones, Charlie Haden, Mark Johnson, Maxine Roach
*1992: *Devil’s Got Your Tongue* (Verve Records)
*1992: *When There is Love* (Verve Records) with Hank Jones
*1993: *The Music is the Magic* (Recorded live at Sweet Basil Jazz Club, New York City; ITM Records) with Rodney Kendrick, Michael Bowie, Yoron Israel
*1994: *A Turtle’s Dream* (Verve Records) with Roy Hargrove, Kenny Barron,  Pat Metheny
*1996: *Who Used to Dance* (Verve Records) with Graham Haynes, Steve Coleman, Oliver Lake
*1998: *Wholly Earth* (Verve Records) with Nicholas Payton, Bobby Hutcherson
*2000: *Over the Years* (Verve Records)
*2003: *It’s Me* (Verve Records)
*2007: *Abbey Sings Abbey* (Verve Records)
## പുരസ്കാരം
## അവലംബം

## പുറം കണ്ണികൾ

*
*Bio at Verve Records 
*Abbey Lincoln Discography at ''www.JazzDiscography.com''
*Abbey Lincoln at NPR Music
* Abbey Lincoln Tribute and image.
*"Remembering Jazz Singer and Activist Abbey Lincoln" at NPR Music: Music News

വർഗ്ഗം:1930-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ഓഗസ്റ്റ് 6-ന് ജനിച്ചവർ
വർഗ്ഗം:ഓഗസ്റ്റ് 14-ന് മരിച്ചവർ

വർഗ്ഗം:ജാസ് സംഗീതജ്ഞർ
എമിൽ (പുസ്തകം)

ഫ്രെഞ്ച് ചിന്തകൻ റുസ്സോ തന്റെ വിദ്യാഭ്യാസദർശനം ഉൾക്കൊള്ളിച്ച് എഴുതിയ നോവലാണ് **എമിൽ**.  1762-ൽ പ്രസിദ്ധീകരിച്ച ഈ കൃതിയുടെ മുഴുവൻ പേര് "എമിൽ, അഥവാ വിദ്യാഭ്യാസത്തെക്കുറിച്ച്" എന്നാണ്.  തന്റെ രചനകളിൽ ഏറ്റവും ഉത്തമവും പ്രധാനപ്പെട്ടതുമായി ഗ്രന്ഥകാരൻ ഇതിനെ കരുതി.  റുസ്സോയുടെ മതദർശനം സംഗ്രഹിക്കുന്ന "സവൊയിലെ വികാരിയുടെ വിശ്വാസപ്രഖ്യാപനം" എന്ന അദ്ധ്യായം, പ്രസിദ്ധീകരണകാലത്ത് ഏറെ വിവാദമുയർത്തി.  മതവിരുദ്ധമായി കരുതപ്പെട്ട ആ ഖണ്ഡത്തിന്റെ പേരിൽ പാരിസിലും ജനീവയിലും ഈ കൃതി നിരോധിക്കപ്പെടുകയും പ്രതികൾ അഗ്നിക്കിരയാക്കുകയും ചെയ്തു.  ഫ്രെഞ്ചുവിപ്ലവകാലത്ത് നടപ്പിലായ ദേശീയ വിദ്യാഭ്യാസപദ്ധതിയുടെ  പ്രചോദനം 'എമിൽ' ആയിരുന്നു.  പ്രസിദ്ധീകരണത്തിനു ശേഷം ഇക്കാലം വരെയുള്ള വിദ്യാഭ്യാസചിന്തകരെല്ലാം ഈ കൃതി പരിഗണിച്ചിട്ടുണ്ട്.  

എമിൽ എന്നു പേരുള്ള ഒരാൺകുട്ടിയെ ശൈശവം മുതൽ പ്രായപൂർത്തി വരെ താൻ വളർത്തുന്നതായി റുസ്സോ ഇതിൽ സങ്കല്പിക്കുന്നു.  നാഗരികതയുടെ സ്വാധീനമേറ്റുള്ള വളർച്ചക്കിടെ മനുഷ്യജീവികൾക്ക് അവരുടെ സ്വാഭാവികപൂർണ്ണത നഷ്ടപ്പെടുന്നുവെന്നു കരുതിയ റുസ്സോ ആ ആപത്ത് ഒഴിവാകും വിധമുള്ള വിദ്യാഭ്യാസത്തിന്റെ രൂപരേഖ വരയ്ക്കാനാണ് എമിലിന്റെ വളർച്ചയുടെ കഥയിൽ ശ്രമിച്ചത്. കൃതിയുടെ തുടക്കം ഇങ്ങനെയാണ്: "ദൈവം സർവത്തേയും നന്മയിൽ ഉരുവാക്കി; മനുഷ്യൻ ഇടംകോലിട്ട് അവയെ തിന്മയാക്കുന്നു.  അവൻ ഒരു മണ്ണിനെ മറ്റൊന്നിന്റെ ഫലം പുറപ്പെടുവിക്കാൻ നിർബ്ബന്ധിക്കുന്നു; സ്ഥലകാലങ്ങളേയും പ്രകൃതിയേയും കുഴച്ചുമറിക്കുകയും തലകീഴാക്കുകയും ചെയ്യുന്നു;  പട്ടിയേയും കുതിരയേയും അടിമയേയും അംഗവിഛേദം ചെയ്യുന്നു; അവൻ എല്ലാത്തിനേയും നശിപ്പിക്കുകയും വികലമാക്കുകയും ചെയ്യുന്നു."

പുസ്തകത്തിന്റെ ആദ്യത്തെ നാലു ഖണ്ഡങ്ങളിൽ ആൺകുട്ടിയുടെ വിദ്യാഭ്യാസത്തെക്കുറിച്ചുള്ള തന്റെ ആശയങ്ങൾ വിശദമായി അവതരിപ്പിക്കുന്ന റുസ്സോ, അവസാനത്തേതായ അഞ്ചാം ഖണ്ഡത്തിൽ പെൺകുട്ടിയുടെ വിദ്യാഭ്യാസം ഹ്രസ്വമായി പരിഗണിക്കുന്നു.  ഇവിടെ ഗ്രന്ഥകാരന്റെ ശിഷ്യയായി പ്രത്യക്ഷപ്പെടുന്ന സോഫി എമിലിന്റെ ഭാവിഭാര്യയായി സങ്കല്പിക്കപ്പെടുന്നു.  ആൺകുട്ടിയുടെ വിദ്യാഭ്യാസത്തിന്റെ കാര്യത്തിൽ പിന്തുടർന്ന ഉന്നതസങ്കല്പങ്ങളുടെ സ്ഥാനത്ത് തീർത്തും പിന്തിരിപ്പൻ സമീപനമാണ് റുസ്സോ ഈ ഖണ്ഡത്തിൽ സ്വീകരിച്ചതെന്നു വിമർശിക്കപ്പെട്ടിട്ടുണ്ട്. അദ്ദേഹത്തിന്റെ സോഫി എമിലിയ്ക്കു വേണ്ടി നിർമ്മിക്കപ്പെട്ട സുന്ദരമായ ഒരു കളിക്കോപ്പ് (a charming plaything) മാത്രമാകുന്നു. 
  
വിദ്യാഭ്യാസത്തെക്കുറിച്ച് എഴുതപ്പെട്ടിട്ടുള്ളതിൽ ഏറ്റവും രസകരമായ ഗ്രന്ഥം എന്ന് 'എമിൽ' വിശേഷിപ്പിക്കപ്പെടുന്നു. ഈ കൃതിയിലെ ആശയങ്ങളെ വിമർശിച്ചവർ പോലും അതിന്റെ ശൈലിയുടെ സൗന്ദര്യം അംഗീകരിച്ചു. ദിനചര്യകളിലെ സമയനിഷ്ടയ്ക്ക് പേരെടുത്തിരുന്ന ദാർശനികൻ ഇമ്മാനുവേൽ കാന്റ്, ഈ കൃതിയുടെ ആസ്വാദനത്തിൽ മുഴുകി പ്രഭാതസവാരി മറന്നുപോയതായി പറയപ്പെടുന്നു.

## അവലംബം


വർഗ്ഗം:ഫ്രഞ്ച് നോവലുകൾ
ആർട്ടിക് ടേൺ

ഒരു ദേശാടന പക്ഷിയാണ് **ആർട്ടിക് ടേൺ.** ഭൂമധ്യരേഖയെ മറികടന്നുകൊണ്ട് ഇരുദിശകളിലേക്കും ദേശാടനം നടത്തുന്നതിൽ പക്ഷിഗണങ്ങൾ മുൻപന്തിയിലാണ്.  ഒറ്റ ദേശാടനയാത്രയിൽ മുപ്പത്തയ്യായിരം കിലോമീറ്ററോളം ദൂരം ആർട്ടിക് ടേൺ എന്ന പക്ഷി പറക്കാറുണ്ട്. ഓരോ വർഷവും ഏകദേശം 71,000കി.മീ. ദൂരം സഞ്ചരിക്കും.

## ദേശാടനം
ആഗസ്ത്, സപ്തംബർ മാസങ്ങളിലാണ് ആർട്ടിക് ടേൺ ഉത്തരധ്രുവമേഖലയിലെ ഗ്രീൻലാൻഡിൽനിന്ന് യാത്ര തുടങ്ങുന്നത്. ദക്ഷിണധ്രുവത്തിലെ വെഡൽ കടലാണ് അവയുടെ ലക്ഷ്യം. നാലഞ്ചുമാസം ഇവിടെ ചെലവഴിച്ച് മടക്കയാത്ര തുടങ്ങുന്ന പക്ഷി മെയ്, ജൂൺ മാസങ്ങളിൽ സ്വദേശത്തു തിരിച്ചെത്തും.

ഉത്തരധ്രുവത്തിൽനിന്നു ദക്ഷിണധ്രുവത്തിലേക്ക് ഒറ്റയടിക്കല്ല പക്ഷി പറക്കുന്നതെന്ന് ഗവേഷകർ കണ്ടെത്തി. ഉത്തര അറ്റ്‌ലാന്റിക്കിനു നടുവിൽ അസോറസിനടുത്താണ് അവയുടെ ഇടത്താവളം. ഇവിടെ തങ്ങി ആവശ്യത്തിനു ഭക്ഷണം കഴിച്ച് തെക്കോട്ടുള്ള യാത്ര തുടരും. പടിഞ്ഞാറൻ യൂറോപ്പും പടിഞ്ഞാറൻ ആഫ്രിക്കയും പിന്നിടുമ്പോൾ വഴി രണ്ടായി പിരിയും. കുറച്ചു പക്ഷികൾ ആഫ്രിക്കൻ തീരത്തുകൂടെ മുന്നോട്ടുപോകും; ബാക്കിയുള്ളവ ബ്രസീലിന്റെ തീരത്തുകൂടെയും. തണുപ്പുകാലം ദക്ഷിണധ്രുവത്തിൽ ചെലവഴിച്ച് മടക്കയാത്ര.
## ഗവേഷണം
ആർട്ടിക് ടേൺ എന്ന കൊച്ചുപക്ഷിയുടെ ലോകസഞ്ചാരത്തിന്റെ പാത ശാസ്ത്രജ്ഞർ രേഖപ്പെടുത്തിയിട്ടുണ്ട്. രണ്ടു ധ്രുവങ്ങൾക്കുമിടയിലായി പ്രതിവർഷം 71,000 കിലോമീറ്റർ ദൂരമാണ് ഈ ദേശാടനക്കിളി പറക്കുന്നതെന്നു നിർണയിച്ച ഗവേഷകസംഘം, ഇതിന്റെ സഞ്ചാരപഥം വളഞ്ഞുതിരിഞ്ഞതാണെന്നും മനസ്സിലാക്കി.

പക്ഷിയുടെ കാലിൽ ഘടിപ്പിച്ച കുഞ്ഞുപകരണങ്ങളുടെസഹായത്തോടെയാണ് വിവിധ രാജ്യങ്ങളിൽ നിന്നുള്ള ഗവേഷകരുടെ സംഘം ആർട്ടിക് ടേണിന്റെ യാത്രാപഥം നിർണയിച്ചത്. അമേരിക്കയിലെ പി.എൻ.എ.എസ്. ജേർണലാണ് ഈ സുദീർഘഗവേഷണത്തിന്റെ വിവരം പുറത്തുവിട്ടത്.

നേർരേഖയിൽ പറക്കുന്നതിനുപകരം തീരത്തോടുചേർന്നു വളഞ്ഞാണ് ഇവയുടെ മടക്കയാത്രയെന്നത് ശാസ്ത്രജ്ഞർക്ക് പുതിയ അറിവാണ്. കാറ്റിന്റെ ഗതി പരിഗണിക്കുമ്പോൾ ഈ പാതയിലുള്ള യാത്രയാവും ആയാസരഹിതം എന്നാണ് ഗവേഷകർ കരുതുന്നത്. ഗ്രീൻലൻഡ്, ഡെന്മാർക്ക്, അമേരിക്ക, ബ്രിട്ടൻ, ഐസ്‌ലൻഡ് എന്നീ രാജ്യങ്ങളിൽ നിന്നുള്ള ശാസ്ത്രജ്ഞരാണ് ഗവേഷണത്തിൽ പങ്കാളികളായത്. ഒന്നര ഗ്രാമിൽ താഴെ ഭാരമുള്ള ഉപകരണമാണ് ഇവർ പക്ഷിയുടെ കാലിൽ പിടിപ്പിച്ചത്. എത്തുന്ന സ്ഥലത്തെ പ്രകാശതീവ്രതയുടെ അടിസ്ഥാനത്തിൽ ഈ ഉപകരണം കൈമാറുന്ന വിവരം ശേഖരിച്ചാണ് ദേശാടനപാത നിർണയിച്ചത്. 

## അവലംബം

## പുറം കണ്ണികൾ
* Arctic Tern - Species text in The Atlas of Southern African Birds
* Arctic Tern videos, photos & sounds on the Internet Bird Collection
* Cornell Laboratory of Ornithology Species Account
* ARKive images 

വർഗ്ഗം:ദേശാടനപ്പക്ഷികൾ
ശലഭപ്പുഴു

[thumb|right|250px|[നാരകശലഭം| നാരകശലഭത്തിന്റെ ലാർവ]]
[thumb| Proleg ''[Papilio machaon*]]
[[പ്രമാണം:Euthalia aconthea caterpillar.jpg|ലഘുചിത്രം|[[കനിത്തോഴൻ]] ചിത്രശലഭതിന്റെ ലാർവ]]
ശലഭങ്ങളുടെ ([[ചിത്രശലഭം]] [[നിശാശലഭം]]) ജീവിതചക്രത്തിലെ രണ്ടാം ഘട്ടമാണ് [[ലാർവ]] അഥവാ [[ശലഭപ്പുഴു]] . ശലഭങ്ങൾ ​മുട്ടയിട്ട് ഏകദേശം 6 ദിവസത്തിനുള്ളിൽ മുട്ട വിരിഞ്ഞ് ലാർവ പുറത്തുവരും. 

== വളർച്ച ==
ലാർവകളുടെ വളർച്ച വളരെ വേഗത്തിലാണ്.   ദിവസങ്ങൾക്കുള്ളിൽ അവ അനേകം മടങ്ങ് വലിപ്പവും ഭാരവും വെയ്ക്കും. ശരീരത്തിന്റെ മൂവായിരം ഇരട്ടി വരെ ഒന്നു രണ്ടാഴ്ച കൊണ്ട് അവ വളരും. മുട്ടവിരിഞ്ഞ് പുറത്തുവരുമ്പോഴുള്ള നിറം തന്നെയാകണമെന്നില്ല പൂർണ്ണ വളർച്ചയെത്തുമ്പോൾ.  തലഭാഗമടക്കം പതിനാലുഖണ്ഡങ്ങളായാണ് ലാർവയുടെ ശരീരം. ലാർവകൾക്ക് മറ്റു​​ ജീവികളിൽ നിന്ന് രക്ഷപെടാനായി പല മാർഗ്ഗങ്ങളുണ്ട്. ചിലവയുടെ ശരീരത്തിൽ ചൊറിച്ചിലിനു കാരണമാകുന്ന രാസവസ്തുക്കൾ ഉണ്ടാകും. അത്തരം ശലഭപ്പുഴുകളെ *'ചൊറിയൻ പുഴു''' എന്ന് വിളിക്കും. ചിലതിന്റെ ശരീരത്തിൽ ശത്രുക്കളെ ഭയപ്പെടുത്താനായി കൊമ്പ് പോലെയുള്ള ഭാഗങ്ങൾ കാണും.

മുട്ടയിൽ നിന്ന് വളർന്ന ലാർവകൾ പ്യൂപ്പ ദശയിലേക്ക് കടക്കുന്നതോടു കൂടി ചിത്രശലഭങ്ങളുടെ ജീവിതത്തിന്റെ രണ്ട് ഘട്ടങ്ങൾ കഴിഞ്ഞു.

## ഭക്ഷണം
മുട്ട വിരിഞ്ഞയുടൻ മിക്ക ലാർവക​​​ളും മുട്ടയുടെ പുറന്തോട് ഭക്ഷിക്കും. ഭക്ഷണം കഴിക്കുക മാത്രമാണ് ലാർവകളുടെ പ്രധാന പണി. മിക്ക കാറ്റർപില്ലറുകളും ചെടിയാണു ഭക്ഷിക്കുന്നത്. ഓരോ തരം ലാർവകളും ഭക്ഷിക്കുന്നത് വ്യത്യസ്ത സസ്യങ്ങളുടെ ഇലകളാണ് .ചിലയിനം ശലഭപ്പുഴുകൾ ഈച്ചകളേയും ഉറുമ്പുകളേയും പ്രാണികളേയും തിന്നുകയും ചെയ്യും. ചില ലാർവകൾ അതിന്റെ പുറന്തോൽ ഇളക്കാറുണ്ട്. അതും ഇവ പാഴാക്കിക്കളയാതെ ഭക്ഷണമാക്കും.

പുഴുയായിരിക്കുന്നയവസ്ഥയിൽ അവ പക്ഷികൾക്കും പല്ലി വർഗ്ഗങ്ങൾക്കും ഒക്കെ ഭക്ഷണവും ആണ്‌.

ചിത്രശലഭങ്ങൾ സസ്യങ്ങളുടെ മുട്ടി മണത്തുനോക്കി അതിന്റെ മാതൃസസ്യമാണെന്നുറപ്പിച്ച ശേഷമാണ് മുട്ടയിടുന്നത്. .

## ചിത്രശാല

File:Hairy_Caterpillar_-_ചൊറിയൻപുഴു_01.JPG|ചൊറിയൻ പുഴു
File:Hairy_Caterpillar_-_ചൊറിയൻപുഴു_02.JPG|ചൊറിയൻ പുഴു
File:Hairy_Caterpillar_-_ചൊറിയൻപുഴു_03.JPG|ചൊറിയൻ പുഴു
File:Hairy Caterpillar from Thrissur.jpg|ചൊറിയൻ പുഴു
Image:വല്ലഭം.jpeg|
Image:Mysore11.jpeg|
File:Catterpiller Ker1.jpg|ശലഭപ്പുഴു ഇലയ്ക്കടിയിൽ


വർഗ്ഗം:ലാർവകൾ
വർഗ്ഗം:ചിത്രശലഭങ്ങൾ
എറിക് റോമർ

പ്രശസ്ത ചലച്ചിത്ര സംവിധായകനും തിരക്കഥാകൃത്തും നിരൂപകനുമായിരുന്നു **എറിക് റോമർ**.  ഫ്രഞ്ച് നവതരംഗ സിനിമയുടെ വക്താക്കളിൽ ഒരാളായ റോമർ വിഖ്യാത സംവിധായകരായ ഗൊദാർദിന്റെയും ത്രൂഫോയുടെയും കൂട്ടാളിയായിരുന്നു.
## ജീവിതരേഖ
ഫ്രാൻസിലെ ടുലിസിൽ 1920 ലാണ് ജനനം. 'സിക്‌സ് മോറൽ ടെയ്ൽസ്' എന്ന ചലച്ചിത്ര പരമ്പരയാണ് അദ്ദേഹത്തെ ശ്രദ്ധേയനാക്കിയത്. പ്രണയബന്ധങ്ങളുടെ പൊരുളന്വേഷിച്ച സിനിമകളിലൂടെ ശ്രദ്ധേയനായ റോമർ വിഖ്യാത ഫ്രഞ്ച്മാസിക 'കഹേദു സിനിമ'യുടെ എഡിറ്ററായിരുന്നു.  വിദേശ ഭാഷാ ചിത്രത്തിനുള്ള ഓസ്‌കർ നാമനിർദ്ദേശം നേടിയ 'മൈ നൈറ്റ് അറ്റ് മോദ്‌സ്' ലോകമെങ്ങുമുള്ള ചലച്ചിത്രാസ്വാദകരുടെ പ്രശംസ പിടിച്ചുപറ്റി. 'പോളിൻ അറ്റ് ദ ബീച്ച്' ഉൾപ്പെടെയുള്ള ചിത്രങ്ങൾ ഒട്ടേറെ ചലച്ചിത്ര മേളയിൽ പുരസ്‌കാരങ്ങൾ നേടിയിട്ടുണ്ട്. 

## സിനിമകൾ
* 1959 *[[Le Signe du lion|Sign of Leo]]*
* 1967 *[[La Collectionneuse|The Collector]]*
* 1969 *[[My Night at Maud's]]*
* 1970 *[[Claire's Knee]]*
* 1972 *[[Love in the Afternoon (1972 film)|Love in the Afternoon]]*
* 1976 *[[La Marquise d'O...|The Marquise of O...]]*
* 1978 *[[Perceval le Gallois|Perceval]]*
* 1980 *[[Catherine de Heilbronn]]*
* 1981 *[[La Femme de l'aviateur|The Aviator's Wife]]*
* 1982 *[[Le Beau mariage|A Good Morning]]*
* 1983 *[[Pauline à la plage|Pauline at the Beach]]*
* 1984 *[[Les Nuits de la pleine lune|Full Moon in Paris]]*
* 1986 *[[The Green Ray (film)|The Green Ray]]*
* 1987 *[[L'Ami de mon amie|My Girlfriend's Boyfriend]]*
* 1987 *[[Le trio en si bémol]]*
* 1987 *[[4 aventures de Reinette et Mirabelle|Four Adventures of Reinette and Mirabelle]]*
* 1990 *[[Conte de printemps|A Tale of Springtime]]*
* 1992 *[[Conte d'hiver|A Tale of Winter]]*
* 1993 *[[L'Arbre, le maire et la médiathèque|The Tree, The Mayor, and the Mediatheque]]*
* 1995 *[[Les Rendez-vous de Paris|Rendezvous in Paris]]*
* 1996 *[[Conte d'été|A Tale of Summer]]*
* 1998 *[[Conte d'automne|A Tale of Autumn]]*
* 2000 *[[The Lady And The Duke]]*
* 2004 *[[Triple agent (film)|Triple Agent]]*
* 2007 *[[Romance of Astree and Celadon]]*

## പുരസ്കാരം
*വെനീസ് ഫെസ്റ്റിവലിൽ ഗോൾഡൻ ലയൺ പുരസ്കാരം (2011)
*ബർലിൻ ചലച്ചിത്ര മേളയിൽ പ്രത്യേക പുരസ്കാരം
*കാൻ മേളയിൽ ഗ്രാൻഡ് പ്രീ പുരസ്കാരം
## അവലംബം

## അധിക വായനയ്ക്ക്
## പുറം കണ്ണികൾ
* 
* extensive biography of Eric Rohmer
* 
* Éric Rohmer &mdash; critical essay at Kamera 
* Interview with 'The French Revolutionary - Eric Rohmer
* Tom Milne Obituary: Eric Rohmer, *The Guardian*, 11 January 2010
* Christopher Hawtree "Eric Rohmer: Prolific film-maker, critic and novelist whose pioneering work homed in on romantic tangles", *The Independent*, 13 January 2010
* "Eric Rohmer: director whose films included Le genou de Claire",  *The Times*, 12 January 2010
*"On Eric Rohmer" in memoriam from n+1
* "The Grave of Eric Rohmer (Maurice Scherer), Montparnasse Cemetery, Paris.",.

വർഗ്ഗം:ഫ്രഞ്ച് ചലച്ചിത്ര സംവിധായകർ
തിരുവോണ മാറ്റം

ഓണത്തിന് വൈക്കത്തിനടുത്ത ടോൾ എന്ന സ്ഥലത്ത് ഓണവുമായി ബന്ധപ്പെട്ട് നടക്കുന്ന വിപണനമേളയാണ് **തിരുവോണ മാറ്റം**. പുരാതന കാലത്തെ മാറ്റ വ്യവസ്ഥയുടെ (Barter System) ഓർമ്മയ്ക്കാണ് ഈ വിപണനമേള നടത്തുന്നത്. തിരുവോണത്തിന് ആളുകൾ ഈ സ്ഥലത്ത് ഒത്തുകൂടിയിരുന്നു എന്നും അവർ തങ്ങൾ സ്വന്തമായി ഉത്പാദിപ്പിക്കുന്നതും കൃഷി ചെയ്യുന്നതുമായ സാധനങ്ങൾ മറ്റുള്ളവരുമായി കൈമാറ്റം ചെയ്തിരുന്നുമാണ് സങ്കൽപ്പം.

## ഇതും കാണുക
* മാറ്റച്ചന്ത

വർഗ്ഗം:ഓണം
വർഗ്ഗം:കേരളത്തിലെ കാർഷികമേളകൾ